                             AN COIMISIÚN
                             EORPACH
                                                      An Bhruiséil, 15.2.2022
                                                      COM(2022) 49 final
                                                      2022/0034 (NLE)
                                        Togra le haghaidh
                               CINNEADH ÓN gCOMHAIRLE
    maidir leis an seasamh atá le glacadh thar ceann an Aontais Eorpaigh sa Chomhairle
     Comhpháirtíochta arna bunú leis an gComhaontú Trádála agus Comhair idir an
   tAontas Eorpach agus an Comhphobal Eorpach do Fhuinneamh Adamhach, de pháirt,
   agus Ríocht Aontaithe na Breataine Móire agus Thuaisceart Éireann, den pháirt eile, i
        ndáil leis na treoirlínte le haghaidh Fhóram na Sochaí Sibhialta a ghlacadh
GA                                                                                GA
 ---pagebreak---                                         MEABHRÁN MÍNIÚCHÁIN
   1.        ÁBHAR AN TOGRA
   Tá an Coimisiún ag moladh go leagfaidh an Chomhairle síos an seasamh atá le glacadh thar
   ceann an Aontais sa Chomhairle Comhpháirtíochta arna bunú leis an gComhaontú Trádála
   agus Comhair idir an tAontas Eorpach agus an Comhphobal Eorpach do Fhuinneamh
   Adamhach, de pháirt, agus Ríocht Aontaithe na Breataine Móire agus Thuaisceart Éireann,
   den pháirt eile (‘an Comhaontú Trádála agus Comhair’)1, i ndáil leis na Treoirlínte le
   haghaidh riar Fhóram na Sochaí Sibhialta faoin gcomhaontú sin atá beartaithe a ghlacadh.
   2.        COMHTHÉACS AN TOGRA
   2.1.      An Comhaontú Trádála agus Comhair
   Leis an gComhaontú Trádála agus Comhair leagtar síos an bonn le haghaidh caidreamh
   leathan idir an tAontas Eorpach agus an Ríocht Aontaithe. Tháinig sé i bhfeidhm an 1
   Bealtaine 2021 tar éis é a bheith á chur i bhfeidhm go sealadach ó bhí an 1 Eanáir 2021 ann.
   Leis an gComhaontú Trádála agus Comhair leagtar síos creat institiúideach, lena n-áirítear
   sásraí lenar féidir leis na Páirtithe dul i gcomhairle leis an tsochaí shibhialta maidir le cur
   chun feidhme an Chomhaontaithe agus aon chomhaontaithe fhorlíontaigh, go háirithe tríd an
   idirghníomhaíocht leis na grúpaí comhairleacha baile agus le Fóram na Sochaí Sibhialta dá
   dtagraítear in Airteagail 13 agus 14.
   Le hAirteagal 14 den Chomhaontú Trádála agus Comhair leagtar síos go n-éascóidh na
   Páirtithe eagrú Fóraim Sochaí Sibhialta chun idirphlé a dhéanamh ar chur chun feidhme
   Chuid a Dó den Chomhaontú seo. Glacfaidh an Chomhairle Comhpháirtíochta treoirlínte
   oibríochtúla maidir le riar an Fhóraim.
   Beidh Fóram na Sochaí Sibhialta comhdhéanta d’ionadaithe ar an tsochaí shibhialta ón
   Aontas Eorpach agus ón Ríocht Aontaithe agus tiocfaidh sé le chéile uair sa bhliain ar a
   laghad, mura gcomhaontóidh na Páirtithe a mhalairt.
   2.2.      An cinneadh atá beartaithe ag an gComhairle Comhpháirtíochta
   Is é is cuspóir don ghníomh atá beartaithe ag an gComhairle Comhpháirtíochta na príomh-
   threoirlínte i ndáil le heagrú Fhóram na Sochaí Sibhialta a shocrú. Ba cheart don Chomhairle
   Comhpháirtíochta na treoirlínte oibríochtúla sin a ghlacadh roimh an gcéad chruinniú
   d’Fhóram na Sochaí Sibhialta.
   3.        AN SEASAMH ATÁ LE GLACADH THAR CEANN AN AONTAIS
   Is é is cuspóir do chinneadh beartaithe na Comhairle an seasamh a leagan síos atá le glacadh
   thar ceann an Aontais Eorpaigh sa Chomhairle Comhpháirtíochta arna bunú leis an
   gComhaontú Trádála agus Comhair i dtaca leis na treoirlínte le haghaidh Fhóram na Sochaí
   Sibhialta a ghlacadh.
   Tá sé beartaithe Fóram Sochaí Sibhialta a chur ar bun, fóram a bheidh comhdhéanta
   d’ionadaithe ar an tsochaí shibhialta ón Aontas Eorpach agus ón Ríocht Aontaithe agus a
   tharraingeodh le chéile líon teoranta rannpháirtithe ón dá thaobh i gcruinnithe fisiciúla mar
   aon le rannpháirtíocht níos leithne ag úsáid modhanna leictreonacha. Eagrófar é uair sa
   bhliain thart ar an am céanna le Coiste Comhpháirtíochta Trádála agus éascófar
   1
            IO L 149, 30.4.2021, lch. 10.
GA                                                  1                                              GA
 ---pagebreak---    rannpháirtíocht fhisiciúil agus rannpháirtíocht dhigiteach ann. Is é Páirtí eagraithe an
   chruinnithe a bheadh freagrach as an eagrúchán agus is ar bhonn gach bliana a dhéanfaí
   sealaíocht air. Le comhaontú idir na Páirtithe a shocrófar an clár oibre agus chumhdófaí ann
   saincheisteanna a bhaineann le cur chun feidhme Chuid II den Comhaontú Trádála agus
   Comhair (Trádáil, Eitlíocht, Iompar de Bhóthar, Comhordú na Slándála Sóisialta agus Víosaí
   le haghaidh Cuairteanna Gearrthéarmacha, Iascach agus Forálacha Eile). Maidir le míreanna a
   d’fhéadfaí a chur ar an gclár oibre, sula dtiocfaidh na Páirtithe ar chomhaontú maidir leis an
   gclár oibre, féachfaidh siad le dul i gcomhairle lena nGrúpaí Comhairleacha Baile féin dá
   bhforáiltear in Airteagal 13 den Chomhaontú Trádála agus Comhair.
   4.        BUNÚS DLÍ
   4.1.      Bunús dlí don nós imeachta
   4.1.1.    Prionsabail
   In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil
   maidir le cinntí lena leagfar síos ‘na seasaimh a ghlacfar thar ceann an Aontais i gcomhlacht
   arna chur ar bun le comhaontú nuair a iarrtar ar an gcomhlacht sin gníomhartha a ghlacadh
   a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat
   institiúideach an chomhaontaithe.’
   Áirítear leis an gcoincheap ‘gníomhartha a bhfuil éifeachtaí dlíthiúla leo’ gníomhartha a
   bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht
   atá i gceist. Áirítear leis freisin ionstraimí nach bhfuil éifeacht cheangailteach leo faoin dlí
   idirnáisiúnta, ach ‘a bhféadfadh tionchar cinntitheach a bheith acu ar inneachar na
   reachtaíochta a ghlacfaidh reachtas an Aontais Eorpaigh’2.
   4.1.2.    Cur i bhfeidhm maidir leis an gcás seo
   Comhlacht arna chur ar bun le comhaontú, eadhon an Comhaontú Trádála agus Comhair, is ea
   an Chomhairle Comhpháirtíochta.
   An gníomh a iarrtar ar an gComhairle Comhpháirtíochta a ghlacadh, is gníomh é a bhfuil
   éifeachtaí dlíthiúla leis. Beidh an gníomh atá beartaithe ina cheangal faoin dlí idirnáisiúnta i
   gcomhréir le hAirteagal 14 den Chomhaontú Trádála agus Comhair.
   Leis an ngníomh atá beartaithe, ní fhorlíontar ná ní leasaítear creat institiúideach an
   Chomhaontaithe Trádála agus Comhair.
   Dá bhrí sin, is é Airteagal 218(9) den Chonradh ar Fheidhmiú an Aontais Eorpaigh (CFAE)
   an bunús dlí don nós imeachta le haghaidh an chinnidh atá beartaithe.
   4.2.      Bunús dlí substainteach
   4.2.1.    Prionsabail
   An bunús dlí substainteach atá le cinneadh faoi Airteagal 218(9) CFAE, braitheann sé go
   príomha ar chuspóir agus ar inneachar an ghnímh atá beartaithe agus a bhfuiltear ag glacadh
   seasaimh thar ceann an Aontais ina leith. Má tá dhá aidhm ag an ngníomh atá beartaithe nó
   má tá dhá chomhpháirt ann agus más féidir ceann de na haidhmeanna nó ceann de na
   comhpháirteanna sin a shainaithint mar phríomhaidhm nó mar phríomh-chomhpháirt agus an
   ceann eile mar aidhm nó mar comhpháirt theagmhasach, ní mór an cinneadh faoi Airteagal
   2
            Breithiúnas ón gCúirt Bhreithiúnais an 7 Deireadh Fómhair 2014, an Ghearmáin v an Chomhairle, C-
            399/12, ECLI:EU:C:2014:2258, míreanna 61 go 64.
GA                                                       2                                                   GA
 ---pagebreak---    218(9) CFAE a bhunú ar bhunús dlí substainteach aonair, is é sin an bunús dlí a éilítear de réir
   na príomhaidhme nó na príomh-chomhpháirte.
   4.2.2.   Cur i bhfeidhm maidir leis an gcás seo
   Baineann cuspóir agus inneachar an ghnímh atá beartaithe leis an gcomhbheartas tráchtála, le
   hiascach agus le hiompar. Dá bhrí sin, is iad Airteagail 207, 91, 100 agus 43 CFAE an bunús
   dlí substainteach le haghaidh an chinnidh atá beartaithe.
   4.3.     Conclúid
   Ba cheart Airteagail 207, 91, 100 agus 43 CFAE, i gcomhar le hAirteagal 218(9) CFAE, a
   bheith ina mbunús dlí don chinneadh atá beartaithe.
GA                                                3                                                 GA
 ---pagebreak---                                                           2022/0034 (NLE)
                                           Togra le haghaidh
                                     CINNEADH ÓN gCOMHAIRLE
      maidir leis an seasamh atá le glacadh thar ceann an Aontais Eorpaigh sa Chomhairle
        Comhpháirtíochta arna bunú leis an gComhaontú Trádála agus Comhair idir an
     tAontas Eorpach agus an Comhphobal Eorpach do Fhuinneamh Adamhach, de pháirt,
     agus Ríocht Aontaithe na Breataine Móire agus Thuaisceart Éireann, den pháirt eile, i
           ndáil leis na treoirlínte le haghaidh Fhóram na Sochaí Sibhialta a ghlacadh
   TÁ COMHAIRLE AN AONTAIS EORPAIGH,
   Ag féachaint don Chonradh ar Fheidhmiú an Aontais Eorpaigh, agus go háirithe Airteagail 43,
   91, 100 agus 207 CFAE, i gcomhar le hAirteagal 218(9) de,
   Ag féachaint don togra ón gCoimisiún Eorpach,
   De bharr an mhéid seo a leanas:
   (1)     Thug an tAontas an Comhaontú Trádála agus Comhair idir an tAontas Eorpach agus
           an Comhphobal Eorpach do Fhuinneamh Adamhach, de pháirt, agus Ríocht Aontaithe
           na Breataine Móire agus Thuaisceart Éireann, den pháirt eile (‘an Comhaontú Trádála
           agus Comhair’) i gcrích le Cinneadh (AE) 2021/689 ón gComhairle3 an 29 Aibreán
           2021 agus tháinig sé i bhfeidhm an 1 Bealtaine 2021, tar éis é a bheith á chur i
           bhfeidhm go sealadach ó bhí an 1 Eanáir 2021 ann.
   (2)     Le hAirteagal 14 den Chomhaontú Trádála agus Comhair ceanglaítear ar an
           gComhairle Comhpháirtíochta na treoirlínte le haghaidh riar Fhóram na Sochaí
           Sibhialta a ghlacadh, ar fóram é a thiocfaidh le chéile uair sa bhliain ar a laghad, mura
           gcomhaontóidh na Páirtithe a mhalairt.
   (3)     Glacfaidh an Chomhairle Comhpháirtíochta na treoirlínte le haghaidh riar Fhóram na
           Sochaí Sibhialta.
   (4)     Dá bhrí sin, is iomchuí an seasamh atá le glacadh thar ceann an Aontais sa Chomhairle
           Comhpháirtíochta a leagan síos.
   (5)     Chun a áirithiú go nglacfar go tráthúil na treoirlínte le haghaidh Fhóram na Sochaí
           Sibhialta, ba cheart don Chinneadh seo teacht i bhfeidhm ar dháta a ghlactha,
   TAR ÉIS AN CINNEADH SEO A GHLACADH:
                                              Airteagal 1
   An seasamh atá le glacadh thar ceann an Aontais sa Chomhairle Comhpháirtíochta arna bunú
   leis an gComhaontú Trádála agus Comhair, maidir le cinneadh atá le glacadh i gcomhréir le
   hAirteagal 14 de, bunófar é ar na dréacht-treoirlínte le haghaidh Fhóram na Sochaí Sibhialta
   atá i gceangal leis an gCinneadh seo.
   3
           IO L 149, 30.4.2021, lch. 2.
GA                                                 4                                                 GA
 ---pagebreak---                                             Airteagal 2
   Is chuig an gCoimisiún a dhírítear an Cinneadh seo.
   Arna dhéanamh sa Bhruiséil,
                                               Thar ceann na Comhairle
                                               An tUachtarán
GA                                               5                     GA
 ---documentbreak---                              AN COIMISIÚN
                             EORPACH
                                                     An Bhruiséil, 15.2.2022
                                                     COM(2022) 49 final
                                                     ANNEX
                                        IARSCRÍBHINN
                                       a ghabhann leis an
                         Togra le haghaidh Cinneadh ón gComhairle
    maidir leis an seasamh atá le glacadh thar ceann an Aontais Eorpaigh sa Chomhairle
     Comhpháirtíochta arna bunú leis an gComhaontú Trádála agus Comhair idir an
   tAontas Eorpach agus an Comhphobal Eorpach do Fhuinneamh Adamhach, de pháirt,
   agus Ríocht Aontaithe na Breataine Móire agus Thuaisceart Éireann, den pháirt eile, i
        ndáil leis na treoirlínte le haghaidh Fhóram na Sochaí Sibhialta a ghlacadh
GA                                                                                GA
 ---pagebreak---                                                    CEANGALTÁN
             TREOIRLÍNTE LE hAGHAIDH FHÓRAM NA SOCHAÍ SIBHIALTA
                                faoin gComhaontú Trádála agus Comhair
   Le hAirteagail 14(1) agus 14(2) den Chomhaontú Trádála agus Comhair idir an tAontas
   Eorpach agus an Comhphobal Eorpach do Fhuinneamh Adamhach, de pháirt, agus Ríocht
   Aontaithe na Breataine Móire agus Thuaisceart Éireann, den pháirt eile (‘an Comhaontú
   Trádála agus Comhair’), foráiltear go n-éascóidh na Páirtithe eagrú Fhóram na Sochaí
   Sibhialta, ar fóram é a bheidh comhdhéanta d’ionadaithe ar an tsochaí shibhialta ón Aontas
   Eorpach agus ó Ríocht Aontaithe na Breataine Móire agus Thuaisceart Éireann (an Ríocht
   Aontaithe) agus a thiocfaidh le chéile uair sa bhliain ar a laghad, mura gcomhaontóidh na
   Páirtithe a mhalairt. Ina theannta sin, foráiltear leis an gComhaontú Trádála agus Comhair go
   nglacfaidh an Chomhairle Comhpháirtíochta na treoirlínte oibríochtúla le haghaidh riar an
   Fhóraim.
   1.        RANNPHÁIRTITHE
   De réir Airteagal 14(3) den Chomhaontú Trádála agus Comhair1, tarraingeoidh Fóram na
   Sochaí Sibhialta le chéile ionadaithe ar an tsochaí shibhialta ón Aontas Eorpach agus ón
   Ríocht Aontaithe, eadhon ionadaithe ar eagraíochtaí gnó agus eagraíochtaí fostóirí (ach ní ar
   chuideachtaí príobháideacha aonair), ar cheardchumainn, ar an lucht léinn agus ar
   eagraíochtaí neamhrialtasacha i mbrainsí éagsúla den tsochaí atá ábhartha do na réimsí a
   chumhdaítear faoi Chuid II den Chomhaontú Trádála agus Comhair. Cuirfidh na Páirtithe i
   bhfeidhm a rialacha agus a gcleachtais féin maidir le hionadaithe ar an sochaí shibhialta a
   chlárú chun ionadaíocht chothrom ar eagraíochtaí sochaí sibhialta a chur chun cinn.
   Ar chúiseanna praiticiúla, beidh líon na rannpháirtithe i gcruinnithe fisiciúla i bhFóram na
   Sochaí Sibhialta teoranta do 60 ionadaí ón tSochaí Shibhialta ar gach taobh, mura
   gcomhaontóidh na Páirtithe a mhalairt. Beidh na hionadaithe sin in ann freastal ar chruinnithe
   d’Fhóram na Sochaí Sibhialta go pearsanta nó ag úsáid modhanna leictreonacha. Féadfaidh na
   Páirtithe a chomhaontú an cruinniú a reáchtáil go hiomlán i bhformáid fhíorúil i gcomhréir le
   hAirteagal 14(2) den Chomhaontú Trádála agus Comhair. Beidh Fóram na Sochaí Sibhialta ar
   oscailt do chomhaltaí eile d’eagraíochtaí sochaí sibhialta, a chláraíonn roimh ré, mar
   bhreathnóirí.
   2.        RAON FEIDHME
   Cumhdófar le plé Fhóram na Sochaí Sibhialta na réimsí i gCuid II den Chomhaontú Trádála
   agus Comhair: trádáil, eitlíocht, iompar de bhóthar, comhordú na slándála sóisialta agus víosaí
   le haghaidh cuairteanna gearrthéarmacha, iascach agus forálacha eile.
   3.        UAINIÚ, EAGRÚ AGUS CLÁIR OIBRE
   Leis an gComhaontú Trádála agus Comhair, leagtar síos go dtiocfaidh Fóram na Sochaí
   Sibhialta le chéile uair sa bhliain, mura gcomhaontóidh na Páirtithe a mhalairt. Tiocfaidh
   1
           Beidh Fóram na Sochaí Sibhialta oscailte do rannpháirtíocht eagraíochtaí neamhspleácha sochaí
           sibhialta atá bunaithe i gcríocha na bPáirtithe, lena n-áirítear comhaltaí de na grúpaí comhairleacha
           baile dá dtagraítear in Airteagal 13 den Chomhaontú Trádála agus Comhair. Déanfaidh gach Páirtí
           ionadaíocht chothrom a chur chun cinn, lena n-áirítear eagraíochtaí neamhrialtasacha, eagraíochtaí gnó
           agus eagraíochtaí fostóirí agus ceardchumainn atá gníomhach i gcúrsaí eacnamaíocha, san fhorbairt
           inbhuanaithe, i gcúrsaí sóisialta, i gcearta an duine, sa chomhshaol agus in ábhair eile.
GA                                                           1                                                    GA
 ---pagebreak---    Fóram na Sochaí Sibhialta le chéile thart ar an am céanna le cruinniú an Choiste
   Comhpháirtíochta Trádála, mura gcomhaontóidh na Páirtithe a mhalairt. Comhchathaoirligh
   an Choiste Comhpháirtíochta Trádála agus na gCoistí Speisialaithe Trádála agus
   comhchathaoirligh na gCoistí Speisialaithe um Fhuinneamh, um Aeriompar, um
   Shábháilteacht Eitlíochta, um Iompar de Bhóthar, um Chomhordú Slándála Sóisialta agus um
   Iascach, beidh siad in ann a bheith rannpháirteach san Fhóram nuair a phléifear ábhair atá
   laistigh dá sainchúram ag an bhFóram.
   Is é an Páirtí atá freagrach as an gcruinniú den Choiste Comhpháirtíochta Trádála a óstáil a
   eagróidh Fóram na Sochaí Sibhialta, rud a fhágfaidh go ndéanfar suíomh an Fhóraim a
   mhalartú idir an tAontas Eorpach agus an Ríocht Aontaithe, mura gcomhaontóidh na Páirtithe
   a mhalairt. Is é an Páirtí a bhfuil an Fóram á óstáil aige a sholáthróidh an t-ionad agus a
   éascóidh an cruinniú (e.g. soláthróidh sé naisc le haghaidh clárú agus rannpháirtíocht
   fhíorúil).
   Maidir le míreanna a d’fhéadfaí a chur ar an gclár oibre, sula dtiocfaidh na Páirtithe ar
   chomhaontú maidir le dréachtchlár oibre leis an bpáirtí eile, féachfaidh siad le dul i
   gcomhairle lena nGrúpaí Comhairleacha Baile féin. Féachfaidh na Páirtithe leis na
   dréachtchláir oibre a fhoilsiú 15 lá roimh dháta an chruinnithe d’Fhóram na Sochaí Sibhialta.
   Is é an Páirtí is óstach a dhréachtóidh torthaí agus conclúidí ó Fhóram na Sochaí Sibhialta i
   gcomhaontú leis an bPáirtí eile, laistigh de 30 lá ón gcruinniú. Roinnfear torthaí agus
   conclúidí ó gach ceann de na cruinnithe leis an gComhairle Comhpháirtíochta, leis an gCoiste
   Comhpháirtíochta Trádála agus leis na Coistí Speisialaithe um Fhuinneamh, um Aeriompar,
   um Shábháilteacht Eitlíochta, um Iompar de Bhóthar, um Chomhordú Slándála Sóisialta agus
   um Iascach, agus cuirfear ar fáil go poiblí iad.
   Féadfaidh an Chomhairle Comhpháirtíochta na treoirlínte seo a leasú, lena n-áirítear chun
   aghaidh a thabhairt ar shaincheisteanna a thagann chun cinn le linn a gcur chun feidhme.
GA                                                  2                                            GA


                             AN COIMISIÚN
                             EORPACH
                                                      An Bhruiséil, 23.2.2022
                                                      COM(2022) 59 final
                                                      2022/0041 (NLE)
                                        Togra le haghaidh
                               CINNEADH ÓN gCOMHAIRLE
    maidir leis an seasamh atá le glacadh thar ceann an Aontais Eorpaigh ag an 57ú seisiún
     den Choiste Saineolaithe um Iompar Earraí Contúirteacha de chuid na hEagraíochta
   Idir-rialtasaí um Iompar Idirnáisiúnta d’Iarnród i ndáil le leasuithe áirithe ar Aguisín C
         a ghabhann leis an gCoinbhinsiún maidir le hIompar Idirnáisiúnta d’Iarnród
GA                                                                                GA
 ---pagebreak---                                          MEABHRÁN MÍNIÚCHÁIN
   1.        ÁBHAR AN TOGRA
   Baineann an togra seo leis an gcinneadh lena leagtar síos an seasamh atá le glacadh thar ceann
   an Aontais sa Choiste Saineolaithe um Iompar Earraí Contúirteacha (Coiste Saineolaithe RID)
   de chuid na hEagraíochta um Iompar Idirnáisiúnta d’Iarnród (OTIF). Baineann an togra seo le
   leasuithe áirithe ar na forálacha teicniúla agus riaracháin atá san Iarscríbhinn a ghabhann le
   hAguisín C a ghabhann leis an gCoinbhinsiún maidir le hIompar Idirnáisiúnta d’Iarnród
   (COTIF), leasuithe atá beartaithe a ghlacadh. Tá na leasuithe sin le cinneadh ag an gcoiste
   thuasluaite.
   2.        COMHTHÉACS AN TOGRA
   2.1.      An Coinbhinsiún maidir le hIompar Idirnáisiúnta d’Iarnród (COTIF)
   An Coinbhinsiún maidir le hIompar Idirnáisiúnta d’Iarnród an 9 Bealtaine 1980, arna leasú le
   Prótacal Vilnius an 3 Meitheamh 1999 (‘COTIF’), is comhaontú idirnáisiúnta é inar Páirtithe
   Conarthacha iad an tAontas agus 25 Bhallstát (is iad an Chipir agus Málta amháin nach bhfuil
   ina bPáirtithe Conarthacha).
   D’aontaigh an tAontas Eorpach do COTIF trí bhíthin Chinneadh 2013/103/AE ón gComhairle
   an 16 Meitheamh 20111.
   2.2.      An Rialachán maidir le hIompar Idirnáisiúnta Earraí Contúirteacha d’Iarnród
             (RID)
   De réir Airteagal 7 de COTIF, cumhdaítear freisin le COTIF, inter alia, na Foscríbhinní dá
   dtagraítear in Airteagal 6 de. Áirítear leis sin an ‘Rialachán maidir le hIompar Idirnáisiúnta
   Earraí Contúirteacha d’Iarnród (RID)’, is é sin Aguisín C a ghabhann leis an gCoinbhinsiún.
   Tá feidhm ag RID a mhéid nach ndéantar dearbhuithe i gcomhréir leis na forálacha ábhartha
   de COTIF2.
   Tá sé d’aidhm ag RID rialáil a dhéanamh ar iompar idirnáisiúnta earraí contúirteacha
   d’iarnród idir na Ballstáit de OTIF a chuireann rialacha RID i bhfeidhm (Stáit Chonarthacha
   RID)3.
   Le Treoir 2008/68/CE maidir le hiompar intíre earraí contúirteacha 4, sonraítear go bhfuil
   feidhm ag RID freisin maidir le hiompar a dhéantar laistigh de Bhallstáit an Aontais Eorpaigh.
   1
           Cinneadh 2013/103/AE ón gComhairle an 16 Meitheamh 2011 maidir le síniú agus tabhairt i gcrích an
           Chomhaontaithe idir an tAontas Eorpach agus an Eagraíocht Idir-rialtasach um Iompar Idirnáisiúnta
           d’Iarnród maidir le hAontachas an Aontais Eorpaigh leis an gCoinbhinsiún maidir le hIompar
           Idirnáisiúnta d’Iarnród (COTIF) an 9 Bealtaine 1980, arna leasú le Prótacal Vilnias an 3 Meitheamh
           1999, IO L 51, 23.2.2013, lch. 1.
   2
           Airteagal 42(1) de COTIF.
   3
           Faoi láthair tá 50 Ballstát OTIF agus 45 Stát Chonarthacha RID ann.
   4
           Treoir 2008/68/CE ó Pharlaimint na hEorpa agus ón gComhairle an 24 Meán Fómhair 2008 maidir le
           hiompar intíre earraí contúirteacha, IO L 260, 30.9.2008, lch. 13.
GA                                                         1                                                  GA
 ---pagebreak---    2.3.      Coiste Saineolaithe RID
   Is comhlacht é Coiste Saineolaithe RID a bunaíodh faoi Airteagal 13(1)(d) de COTIF. De réir
   Airteagal 18 de COTIF, glacann Coiste Saineolaithe RID cinntí maidir le moltaí arb é is
   aidhm dóibh an Coinbhinsiún a leasú. Ionadaithe ó na Ballstáit de OTIF a chuireann RID i
   bhfeidhm agus ón Aontas Eorpach, is iadsan atá ar an gcoiste sin.
   2.4.      An gníomh atá beartaithe ag Coiste Saineolaithe RID
   Le linn an 57ú seisiún de Choiste Saineolaithe RID an 25 Bealtaine 2022, táthar ag súil go
   nglacfaidh Coiste Saineolaithe RID sraith leasuithe lena dtabharfar an Iarscríbhinn a
   ghabhann le RID (‘an gníomh atá beartaithe’) cothrom le dáta i bhfianaise aon dul chun cinn
   teicniúil agus eolaíoch.
   Is é is cuspóir don ghníomh atá beartaithe iompar sábháilte agus slán earraí contúirteacha
   d’iarnród a áirithiú, trí fhorálacha áirithe a thabhairt cothrom le dáta. D’áireofaí orthu sin, i
   measc nithe eile, liosta na n‑earraí contúirteacha a cheadaítear a n‑iompar, na treoracha
   pacála, liosta na gcaighdeán is infheidhme chomh maith le riachtanais theicniúla eile is
   infheidhme maidir le gabhdáin éagsúla.
   Na forálacha idirnáisiúnta maidir le hiompar earraí contúirteacha, d’fhéadfaí a thabhairt faoi
   deara go bhfuil siad leagtha síos in eagraíochtaí idirnáisiúnta éagsúla, amhail OTIF. Áirítear
   leo Coimisiún Eacnamaíochta na Náisiún Aontaithe don Eoraip (UNECE) agus comhlachtaí
   speisialaithe éagsúla de chuid na Náisiún Aontaithe, amhail an Fochoiste Saineolaithe um
   Iompar Earraí Contúirteacha de chuid na Comhairle Eacnamaíche agus Sóisialta (ECOSOC).
   Ós rud é nach mór na rialacha a bheith comhoiriúnach le chéile, cheap na heagraíochtaí atá i
   mbun na hoibre sin córas idirnáisiúnta casta le haghaidh comhordú agus comhchuibhiú.
   Déanfar na forálacha a oiriúnú tar éis timthriall dhá bhliain.
   Chuathas i gcomhairle le réimse leathan saineolaithe ón earnáil phoiblí agus ón earnáil
   phríobháideach nuair a bhí na leasuithe sin á n‑ullmhú. Reáchtáladh na cruinnithe teicniúla
   seo a leanas nuair a bhí na leasuithe sin á n-ullmhú:
   –         Fochoiste Saineolaithe ECOSOC um Iompar Earraí Contúirteacha de chuid na
             Náisiún Aontaithe :
   (1)       le linn an 55ú seisiún de sa Ghinéiv, an 1-5 Iúil 2019;
   (2)       le linn an 56ú seisiún de sa Ghinéiv, an 4-10 Nollaig 2019;
   (3)       le linn an 57ú seisiún de sa Ghinéiv, an 27 Samhain - an 8 Nollaig 2020;
   –         cruinniú comhpháirteach UNECE-OTIF de Choiste Saineolaithe RID agus den
             Mheitheal um Iompar Earraí Contúirteacha:
   (1)       le linn sheisiún an fhómhair 2020 de sa Ghinéiv, an 10-18 Meán Fómhair 2020;
   (2)       le linn sheisiún an earraigh 2021 de i mBeirn, an 15-19 Márta 2021;
   (3)       le linn sheisiún an fhómhair 2021 de sa Ghinéiv, an 21 Meán Fómhair - 1 Deireadh
             Fómhair 2021;
   (4)       beidh seisiún eile den Chruinniú Comhpháirteach i mBeirn an 14-18 Márta 2022;
   –         Buanmheitheal Choiste Saineolaithe RID:
   (1)       le linn an 12ú seisiún de i mBeirn (físchomhdháil), an 24-26 Samhain 2020;
   (2)       le linn an 13ú seisiún de sa Ghinéiv, an 15-19 Samhain 2021.
GA                                                   2                                               GA
 ---pagebreak---    Sna cruinnithe sin, rinne saineolaithe na gcoistí thuasluaite anailís agus próiseáil ar na tograí
   aonair le haghaidh leasuithe. Den chuid is mó, tugadh tacaíocht d’aon toil don ghníomhaíocht
   a moladh. I gcás tograí áirithe, tacaíonn tromlach na saineolaithe leis na moltaí.
   I gcomhréir le hAirteagal 35 de COTIF, a luaithe a dhéanfaidh Coiste Saineolaithe RID
   cinneadh, tiocfaidh na leasuithe i bhfeidhm maidir le gach Páirtí Conarthach an chéad lá den
   séú mí tar éis na míosa sin a mbeidh fógra tugtha ag an Ard-Rúnaí do na Páirtithe
   Conarthacha maidir leis na leasuithe. Féadfaidh Páirtí Conarthach agóid a chur le chéile
   laistigh de thréimhse ceithre mhí ó lá an fhógra. I gcás ina mbeidh agóid déanta ag an
   gceathrú cuid de na Páirtithe Conarthacha i gcoinne leasú, ní thiocfaidh an leasú sin i
   bhfeidhm.
   Le hAirteagal 38 de COTIF, agus chun críocha fheidhmiú an chirt vótála agus an chirt chun
   agóid a dhéanamh dá bhforáiltear faoi Airteagal 35(4), leagtar síos go mbeidh an líon vótaí atá
   ag eagraíocht réigiúnach um chomhtháthú eacnamaíochta ar nós an Aontais Eorpaigh
   ‘comhionann leis an líon ball atá inti ar Ballstáit den Eagraíocht iad freisin’.
   Mura n‑ardóidh na páirtithe líon leordhóthanach agóidí, táthar ag súil le go dtiocfaidh na
   leasuithe lena mbaineann faoin togra seo i bhfeidhm an 1 Eanáir 2023, go mbeidh siad ina
   gceangal ar an Aontas agus ar na Ballstáit agus go mbeidh siad ina gcuid dhílis de acquis an
   Aontais.
   3.         AN SEASAMH ATÁ LE GLACADH THAR CEANN AN AONTAIS
   3.1.       Inniúlacht eisiach an Aontais
   Is Páirtí Conarthach iomlán in COTIF é an tAontas.
   Ina theannta sin, déantar foráil in Airteagal 1 de Threoir 2008/68/CE go mbeidh feidhm ag an
   Iarscríbhinn a ghabhann le RID maidir le hiompar earraí contúirteacha d’iarnród laistigh de na
   Ballstáit nó eatarthu, cé is moite de na Ballstáit sin nach bhfuil córas iarnróid acu. Déantar
   foráil in Airteagal 4 de Threoir 2008/68/CE, Airteagal a bhaineann le tríú tíortha, go
   n‑údarófar ‘iompar earraí contúirteacha idir na Ballstáit agus tríú tíortha a mhéid a
   chomhlíonfar riachtanais ADR5, RID nó ADN6, mura dtabharfar a mhalairt le fios sna
   hIarscríbhinní a ghabhann léí’.
   Chuige sin, tugadh de chumhacht don Choimisiún Iarscríbhinn II, Roinn II.1 a ghabhann le
   Treoir 2008/68/CE a oiriúnú trí bhíthin gníomh tarmligthe, de bhun Airteagal 8 den Treoir.
   Ba cheart a shonrú freisin go bhfuil Treoir 2008/68/CE maidir le hiompar intíre earraí
   contúirteacha7 ar an liosta de na hionstraimí de chuid an Aontais lenar fheidhmigh an tAontas
   a inniúlacht, ionstraimí a bhí i bhfeidhm tráth a tugadh i gcrích an Comhaontú idir an tAontas
   agus OTIF8.
   5
            An Comhaontú Eorpach maidir le hIompar Idirnáisiúnta Earraí Contúirteacha de Bhóthar, a cuireadh i
            gcrích sa Ghinéiv an 30 Meán Fómhair 1957.
   6
            An Comhaontú Eorpach maidir le hIompar Idirnáisiúnta Earraí Contúirteacha ar Uiscebhealaí Intíre, a
            tugadh i gcrích sa Ghinéiv an 26 Bealtaine 2000.
   7
            Treoir 2008/68/CE ó Pharlaimint na hEorpa agus ón gComhairle an 24 Meán Fómhair 2008 maidir le
            hiompar intíre earraí contúirteacha, IO L 260, 30.9.2008, lch. 13.
   8
            Aguisín a ghabhann le hIarscríbhinn I a ghabhann le Cinneadh 2013/103/AE ón gComhairle an 16
            Meitheamh 2011.
GA                                                          3                                                   GA
 ---pagebreak---    3.2.      An seasamh atá le glacadh
   Is faoi inniúlacht eisiach an Aontais atá aon leasú ar RID agus is gá seasamh ón Aontas a
   leagan síos ina leith.
   Meastar gurb iomchuí na leasuithe atá beartaithe ó thaobh iompar sábháilte earraí
   contúirteacha ar bhealach atá costéifeachtach de, agus dul chun cinn teicneolaíochta á chur
   san áireamh, agus féadfar tacú leo dá bhrí sin.
   4.        BUNÚS DLÍ
   4.1.      Bunús dlí don nós imeachta
   4.1.1.    Prionsabail
   In Airteagal 218(9) den Chonradh ar Fheidhmiú an Aontais Eorpaigh (CFAE), déantar foráil
   maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht
   arna chur ar bun le comhaontú nuair a iarrtar ar an gcomhlacht sin gníomhartha a ghlacadh a
   bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat
   institiúideach an chomhaontaithe’.
   Áirítear leis an gcoincheap ‘gníomhartha... a bhfuil éifeachtaí dlíthiúla leo’ gníomhartha a
   bhfuil éifeachtaí dlíthiúla leo de bhua na rialacha sin den dlí idirnáisiúnta lena rialaítear an
   comhlacht i gceist. Áirítear leis freisin ionstraimí nach bhfuil éifeacht cheangailteach leo faoin
   dlí idirnáisiúnta, ach a d’fhéadfadh ‘tionchar cinntitheach a imirt ar ábhar na reachtaíochta a
   ghlacfaidh reachtas an Aontais Eorpaigh’9.
   4.1.2.    Cur i bhfeidhm maidir leis an gcás seo
   An gníomh a iarrtar ar Choiste Saineolaithe RID a ghlacadh, is gníomh é a bhfuil éifeachtaí
   dlíthiúla leis. Beidh an gníomh atá beartaithe ina cheangal ar an Aontas faoin dlí idirnáisiúnta
   i gcomhréir le hAirteagal 6 de RID, Airteagal ar dá réir atá an Iarscríbhinn a bheidh le leasú
   ina cuid dhílis den Rialachán.
   Ina theannta sin agus de bhun Airteagal 1 de Threoir 2008/68/CE, tá feidhm le bheith ag an
   Iarscríbhinn a ghabhann le RID maidir le hiompar earraí contúirteacha d’iarnród laistigh de na
   Ballstáit nó eatarthu, cé is moite de na Ballstáit sin nach bhfuil córas iarnróid acu. Déantar
   foráil in Airteagal 4 de Threoir 2008/68/CE, Airteagal a bhaineann le tríú tíortha, go
   n‑údarófar ‘iompar earraí contúirteacha idir na Ballstáit agus tríú tíortha a mhéid a
   chomhlíonfar riachtanais ADR, RID nó ADN, mura dtabharfar a mhalairt le fios sna
   hIarscríbhinní’.
   Leis an ngníomh atá beartaithe ní fhorlíontar creat institiúideach an Chomhaontaithe ná ní
   leasaítear é.
   Dá bhrí sin, is é Airteagal 218(9) CFAE an bunús dlí do nós imeachta an chinnidh atá
   beartaithe.
   9
            Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C-
            399/12, ECLI:EU:C:2014:2258, míreanna 61 go 64.
GA                                                       4                                                  GA
 ---pagebreak---    4.2.     Bunús dlí substainteach
   4.2.1.   Prionsabail
   An bunús dlí substainteach le haghaidh cinneadh faoi Airteagal 218(9) CFAE, braitheann sé
   go príomha ar chuspóir agus ábhar an ghnímh atá beartaithe agus a bhfuiltear ag glacadh
   seasamh thar ceann an Aontais ina leith.
   4.2.2.   Cur i bhfeidhm maidir leis an gcás seo
   Baineann príomhchuspóir agus ábhar an Chinnidh le hiompar earraí contúirteacha d’iarnród.
   Dá bhrí sin, is é Airteagal 91 CFAE an bunús dlí substainteach leis an gcinneadh atá
   beartaithe.
   4.3.     Conclúid
   Is é Airteagal 91 ba cheart a bheith ina bhunús dlí don chinneadh atá beartaithe, i gcomhar le
   hAirteagal 218(9) CFAE.
   5.       FOILSIÚ AN GHNÍMH ATÁ BEARTAITHE
   Ós rud é go ndéanfar leasú ar an Iarscríbhinn a ghabhann le RID leis an gCinneadh ó Choiste
   Saineolaithe RID, is iomchuí faisnéis faoi thorthaí an chruinnithe a fhoilsiú in Iris Oifigiúil an
   Aontais Eorpaigh tar éis a ghlactha.
GA                                                5                                                   GA
 ---pagebreak---                                                                   2022/0041 (NLE)
                                                 Togra le haghaidh
                                      CINNEADH ÓN gCOMHAIRLE
    maidir leis an seasamh atá le glacadh thar ceann an Aontais Eorpaigh ag an 57ú seisiún
     den Choiste Saineolaithe um Iompar Earraí Contúirteacha de chuid na hEagraíochta
   Idir-rialtasaí um Iompar Idirnáisiúnta d’Iarnród i ndáil le leasuithe áirithe ar Aguisín C
         a ghabhann leis an gCoinbhinsiún maidir le hIompar Idirnáisiúnta d’Iarnród
   TÁ COMHAIRLE AN AONTAIS EORPAIGH,
   Ag féachaint don Chonradh ar Fheidhmiú an Aontais Eorpaigh, agus go háirithe Airteagal 91,
   i gcomhar le hAirteagal 218(9) de,
   Ag féachaint don togra ón gCoimisiún Eorpach,
   De bharr an mhéid seo a leanas:
   (1)    Is trí bhíthin Chinneadh 2013/103/AE1 ón gComhairle a d’aontaigh an tAontas don
          Choinbhinsiún maidir le hIompar Idirnáisiúnta d’Iarnród (‘COTIF’) an 9 Bealtaine
          1980, arna leasú le Prótacal Vilnias an 3 Meitheamh 1999.
   (2)    De réir Airteagal 6 de COTIF, déanfar trácht iarnróid idirnáisiúnta agus cead d’ábhar
          iarnróid sa trácht idirnáisiúnta a rialú le rialacha a liostaítear laistigh den Airteagal sin,
          go háirithe an ‘Rialachán maidir le hIompar Idirnáisiúnta Earraí Contúirteacha
          d’Iarnród (RID)’, is é sin Aguisín C a ghabhann leis an gCoinbhinsiún.
   (3)    Le Treoir 2008/68/CE ó Pharlaimint na hEorpa agus ón gComhairle2, leagtar síos
          riachtanais le haghaidh iompar earraí contúirteacha de bhóthar, d’iarnród agus ar
          uiscebhealaí intíre laistigh de na Ballstáit nó eatarthu, trí thagairt a dhéanamh do RID.
   (4)    De bhun Airteagal 13 (1) (d) de COTIF, féadfaidh an Coiste Saineolaithe um Iompar
          Earraí Contúirteacha (‘Coiste Saineolaithe RID’) de chuid na hEagraíochta um Iompar
          Idirnáisiúnta d’Iarnród (OTIF) leasuithe a ghlacadh ar an Iarscríbhinn a ghabhann le
          RID.
   (5)    Le linn an 57ú seisiún de Choiste Saineolaithe RID an 25 Bealtaine 2022, tá sé chun
          leasuithe a ghlacadh chun an Iarscríbhinn a ghabhann le RID a chur in oiriúint d’aon
          dul chun cinn eolaíoch agus teicniúil.
   (6)    Is iomchuí an seasamh a ghlacfar thar ceann an Aontais i gCoiste Saineolaithe RID a
          leagan síos, ós rud é go mbeidh na leasuithe ar RID ina gceangal ar an Aontas.
   (7)    Na leasuithe atá beartaithe, is é is aidhm dóibh a áirithiú gur go sábháilte éifeachtúil a
          iomprófar earraí contúirteacha, agus dul chun cinn eolaíoch agus teicniúil san earnáil,
   1
           Cinneadh 2013/103/AE ón gComhairle an 16 Meitheamh 2011 maidir le síniú agus tabhairt i gcrích an
           Chomhaontaithe idir an tAontas Eorpach agus an Eagraíocht Idir-rialtasach um Iompar Idirnáisiúnta
           d’Iarnród maidir le hAontachas an Aontais Eorpaigh leis an gCoinbhinsiún maidir le hIompar
           Idirnáisiúnta d’Iarnród (COTIF) an 9 Bealtaine 1980, arna leasú le Prótacal Vilnias an 3 Meitheamh
           1999, IO L 51, 23.2.2013, lch. 1.
   2
           Treoir 2008/68/CE ó Pharlaimint na hEorpa agus ón gComhairle an 24 Meán Fómhair 2008 maidir le
           hiompar intíre earraí contúirteacha, IO L 260, 30.9.2008, lch. 13.
GA                                                         6                                                  GA
 ---pagebreak---            chomh maith le forbairt substaintí agus earraí nua a d’fhéadfadh a bheith ina mbaol le
           linn a n‑iompartha, á gcur san áireamh.
   (8)     Meastar gurb iomchuí na leasuithe atá beartaithe ó thaobh iompar sábháilte earraí
           contúirteacha ar bhealach atá costéifeachtach de agus féadfar tacú leo dá bhrí sin.
   (9)     Féadfar athruithe beaga ar na doiciméid dá dtagraítear san Iarscríbhinn a chomhaontú
           ar an leibhéal teicniúil ag an 14ú seisiún de bhuanmheitheal Choiste Saineolaithe RID
           an 23-24 Bealtaine 2022, lena n-áirítear ar bhonn na moltaí ó Chruinniú
           Comhpháirteach UNECE de Choiste Saineolaithe RID agus den Mheitheal um Iompar
           Earraí Contúirteacha,
   TAR ÉIS AN CINNEADH SEO A GHLACADH:
                                              Airteagal 1
   Leagtar amach san Iarscríbhinn a ghabhann leis an gCinneadh seo an seasamh atá le glacadh
   thar ceann an Aontais ag an 57ú seisiún den Choiste Saineolaithe um Iompar Earraí
   Contúirteacha (‘Coiste Saineolaithe RID’) de chuid na hEagraíochta um Iompar Idirnáisiúnta
   d’Iarnród (‘OTIF’) faoi chuimsiú an Choinbhinsiúin maidir le hIompar Idirnáisiúnta d’Iarnród
   an 9 Bealtaine 1980, arna leasú le Prótacal Vilnias an 3 Meitheamh 1999.
   Féadfaidh ionadaithe an Aontais i gCoiste Saineolaithe RID comhaontú le mionathruithe ar na
   doiciméid dá dtagraítear san Iarscríbhinn gan cinneadh eile ón gComhairle.
                                              Airteagal 2
   A luaithe a ghlacfar na cinntí ó Choiste Saineolaithe RID, foilseofar iad in Iris Oifigiúil an
   Aontais Eorpaigh agus ba cheart dáta a dteacht i bhfeidhm a bheith luaite leo.
                                              Airteagal 3
   Is chuig an gCoimisiún a dhírítear an Cinneadh seo.
   Arna dhéanamh sa Bhruiséil,
                                                 Thar ceann na Comhairle
                                                 An tUachtarán
GA                                                  7                                             GA
 ---documentbreak---                              AN COIMISIÚN
                             EORPACH
                                                     An Bhruiséil, 23.2.2022
                                                     COM(2022) 59 final
                                                     ANNEX
                                       IARSCRÍBHINN
                                       a ghabhann leis an
                         Togra le haghaidh Cinneadh ón gComhairle
    maidir leis an seasamh atá le glacadh thar ceann an Aontais Eorpaigh ag an 57ú seisiún
     den Choiste Saineolaithe um Iompar Earraí Contúirteacha de chuid na hEagraíochta
   Idir-rialtasaí um Iompar Idirnáisiúnta d’Iarnród i ndáil le leasuithe áirithe ar Aguisín C
         a ghabhann leis an gCoinbhinsiún maidir le hIompar Idirnáisiúnta d’Iarnród
GA                                                                                GA
 ---pagebreak---                                   IARSCRÍBHINN
 Togra Doiciméad tagartha           Saincheist                   Nótaí         Seasamh      an
                                                                               Aontais
    1. OTIF/RID/CE/GTP/2021/2       Cumhdófar modhanna nua       Comhthoil     Glactar leis
                                    imshrianta le hailíniú idir  theicniúil ag
                                    ADR agus RID                 Buanmheith
                                    sa tsamhail tuairisce ar     eal OTIF
                                    thionóisc                    leis an téacs
                                                                 leasaithe a
                                                                 ghlacadh
    2. OTIF/RID/CE/GTP/2021/3 agus  Ailíniú idir ADR agus RID    Comhthoil     Glactar leis
       OTIF/RID/CE/GTP/2021/INF.3   de na ceanglais a bhaineann  theicniúil ag
                                    leis an bhfaisnéis a         Buanmheith
                                    thaispeántar                 eal OTIF
                                                                 leis an téacs
                                                                 leasaithe a
                                                                 ghlacadh
    3. OTIF/RID/CE/GTP/2021/4       Comhlaí sábháilteachta a     Comhthoil     Glactar leis
                                    fheistiú le haghaidh gáis    theicniúil ag
                                    leachtaithe inlasta          Buanmheith
                                                                 eal OTIF
                                                                 leis an téacs
                                                                 leasaithe a
                                                                 ghlacadh
    4. OTIF/RID/CE/GTP/2021/5       Téacsanna comhdhlúite a      Comhthoil     Glactar leis
                                    ghlac an Cruinniú            theicniúil ag
                                    Comhpháirteach in 2020       Buanmheith
                                    agus in 2021 agus a ghlac    eal OTIF
                                    Buanmheitheal Choiste        leis an téacs
                                    Saineolaithe RID i mí na     leasaithe a
                                    Samhna 2020                  ghlacadh
    5. OTIF/RID/CE/GTP/2021/6       Ailíniú idir ADR agus RID,   Comhthoil     Glactar leis
                                    i measc nithe eile maidir le theicniúil ag
                                    dearadh, tógáil agus         Buanmheith
                                    cigireacht thosaigh agus     eal OTIF
                                    tástáil a dhéanamh ar        leis an téacs
                                    bhrúghabhdáin nach           leasaithe a
                                    brúghabhdáin de chuid na     ghlacadh
                                    Náisiún Aontaithe iad a
                                    dhéantar a dhearadh, a
                                    thógtar agus ar a ndéantar
                                    tástáil i gcomhréir leis na
                                    caighdeáin dá dtagraítear
GA                                         1                                            GA
 ---pagebreak---   6.       OTIF/RID/CE/GTP/2021/INF.4        Beart idirthréimhseach i       Comhthoil      Glactar leis
                                             ndáil le 6.8.2.4.6 (nósanna    theicniúil ag
                                             imeachta a úsáideann an        Buanmheith
                                             t-údarás inniúil le haghaidh   eal OTIF
                                             formheas saineolaithe,         leis an téacs
                                             cigireachtaí a dhéanamh a      leasaithe a
                                             bhaineann le vaigíní umair     ghlacadh
                                             agus le haghaidh aitheantas
                                             frithpháirteach
                                             na gcigireachtaí sin)
  7.       OTIF/RID/CE/GTP/2021/INF.11       Tograí maidir leis an          Comhthoil      Glactar leis
                                             mbealach Caibidil 6.8 RID a    theicniúil ag
                                             choigeartú chun umar-          Buanmheith
                                             choimeádáin rímhóra a          eal OTIF
                                             mheas                          leis an téacs
                                                                            leasaithe a
                                                                            ghlacadh
     Tá gach doiciméad thuas le fáil ar shuíomh gréasáin OTIF (http://otif.org/en/?page_id=1119)
     agus tuigfear gurb é a bheidh iontu na leasuithe a pléadh i mbuanmheitheal Choiste
     Saineolaithe RID i mí na Samhna 2021 agus léirítear iad in Iarscríbhinn I a ghabhann le
     doiciméad OTIF/RID/CE/GTP/2021-A (Tuarascáil Chríochnaitheach an 13ú seisiún de
     bhuanmheitheal Choiste Saineolaithe RID - An Ghinéiv/hibrideach, an 15 Samhain go dtí an
     18     Samhain       2021),   atá  le    fáil   freisin    ar   shuíomh      gréasáin  OTIF
     (http://otif.org/en/?page_id=254).
GA                                                 2                                                GA


                           AN COIMISIÚN
                           EORPACH
                                                     An Bhruiséil, 24.2.2022
                                                     COM(2022) 67 final
                                                     2022/0046 (NLE)
                                      Togra le haghaidh
                             CINNEADH ÓN gCOMHAIRLE
    maidir leis an seasamh atá le glacadh thar ceann an Aontais Eorpaigh ag an 15ú
     cruinniú de Chomhdháil na bPáirtithe i gCoinbhinsiún Basel maidir le Rialú
   Gluaiseachtaí Trasteorann Dramhaíolacha Guaiseacha agus a nDiúscairt maidir le
                 leasuithe áirithe ar Airteagal 6(2) den Choinbhinsiún sin
GA                                                                                GA
 ---pagebreak---                                        MEABHRÁN MÍNIÚCHÁIN
   1.       ÁBHAR AN TOGRA
   Baineann an togra seo le cinneadh lena mbunaítear seasamh an Aontais ag an 15ú cruinniú de
   Chomhdháil na bPáirtithe i gCoinbhinsiún Basel, maidir le togra chun Airteagal 6 den
   Choinbhinsiún sin a athrú. Beidh an cruinniú ar siúl i mí an Mheithimh 2022.
   2.       COMHTHÉACS AN TOGRA
   2.1.     Coinbhinsiún Basel maidir le Rialú Gluaiseachtaí Trasteorann Dramhaíolacha
            Guaiseacha agus a nDiúscairt
   Glacadh Coinbhinsiún Basel maidir le Rialú Gluaiseachtaí Trasteorann Dramhaíolacha
   Guaiseacha agus a nDiúscairt (‘an Coinbhinsiún’) an 22 Márta 1989 agus tháinig sé i
   bhfeidhm in 1992. Tá an tAontas Eorpach agus a Bhallstáit ina bPáirtithe sa Choinbhinsiún1.
   Tá 188 bPáirtí sa Choinbhinsiún.
   Is é bunchloch an Choinbhinsiúin córas rialaithe maidir le honnmhairiú, allmhairiú agus
   idirthuras dramhaíola áirithe, tríd an nós imeachta ar a dtugtar ‘toiliú feasach roimh ré’.
   Tabharfar fógra roimh ré d’údaráis inniúla na Stát allmhairiúcháin agus idirthurais i dtaobh
   onnmhairí dramhaíola atá faoi réir an Choinbhinsiúin. Is i scríbhinn a thabharfar na fógraí
   agus beidh iontu na dearbhuithe agus an fhaisnéis a shonraítear in Iarscríbhinn V A a
   ghabhann leis an gCoinbhinsiún. Ní féidir le honnmhairiú dramhaíola dul ar aghaidh ach i
   gcás ina bhfuil toiliú i scríbhinn tugtha ag na Stáit uile lena mbaineann (Airteagal 6 den
   Choinbhinsiún).
   Tá feidhm ag córas rialaithe an Choinbhinsiúin maidir le dramhaíl ghuaiseach a
   shainmhínítear in Airteagal 1 agus a liostaítear in Iarscríbhinn VIII a ghabhann leis an
   gCoinbhinsiún, agus maidir le dramhaíl a liostaítear in Iarscríbhinn II, ina bhfuil dramhaíl a
   bhailítear ó theaghlaigh, iarmhair a eascraíonn as loisceadh dramhaíola tí agus dramhaíl
   phlaisteach áirithe. Sa Choinbhinsiún freisin liostaítear in Iarscríbhinn IX iontrálacha
   dramhaíola nach dtagann faoina raon feidhme ná faoina chóras rialaithe ach amháin má tá
   ábhar sa dramhaíl a bhaineann le catagóir in Iarscríbhinn I agus as a dtagann saintréith
   ghuaiseach a liostaítear in Iarscríbhinn III.
   2.2.     Comhdháil na bPáirtithe
   Is í Comhdháil na bPáirtithe i gCoinbhinsiún Basel príomhchomhlacht cinnteoireachta an
   Choinbhinsiúin. Tá cumhachtaí aici na hIarscríbhinní a ghabhann leis an gCoinbhinsiún a
   leasú agus tagann sí le chéile gach 2 bhliain.
   Reáchtálfar an 15ú cruinniú de Chomhdháil na bPáirtithe i gCoinbhinsiún Basel (CoP15) ina
   dhá chuid: bhí an chéad chuid ar líne ar siúl ón 26 go dtí an 30 Iúil 2021 agus leanfar leis an
   gcruinniú le linn na coda aghaidh ar aghaidh sa Ghinéiv, ón 6 go dtí an 17 Meitheamh 2022.
   2.3.     An leasú atá beartaithe ar an gCoinbhinsiún
   1
           Cinneadh 93/98/CEE ón gComhairle maidir le tabhairt i gcrích, thar ceann an Chomhphobail,
           Choinbhinsiún Basel an 22 Márta 1989 maidir le rialú gluaiseachtaí trasteorann dramhaíolacha
           guaiseacha agus a ndiúscairt, IO L 39, 16.2.1993, lch. 1.
GA                                                        1                                             GA
 ---pagebreak---    Chuir Cónaidhm na Rúise togra síos lena bhreithniú ag an 15ú cruinniú de Comhdháil na
   bPáirtithe, ar togra é a ceapadh chun leasú a dhéanamh ar an gcéad abairt de mhír 2
   d’Airteagal 6 den Choinbhinsiún (‘an gníomh atá beartaithe’)2.
   Léitear an chéad abairt d’Airteagal 6(2) den Choinbhinsiún mar a leanas: ‘Tabharfaidh an
   Stát allmhairiúcháin freagra i scríbhinn ar an bhfógróir, ag toiliú leis an ngluaiseacht i
   dteannta nó d’éagmais coinníollacha, ag diúltú an ghluaiseacht a cheadú, nó ag iarraidh
   faisnéis bhreise’.
   Leis an ngníomh atá beartaithe moltar an abairt sin a leasú trí theorainn ama 30 lá a chur
   isteach, ar laistigh den tréimhse sin ba cheart do thír allmhairiúcháin freagra a thabhairt ar an
   bhfógróir (chun toiliú leis an loingsiú atá beartaithe, cead a dhiúltú don loingsiú sin, nó
   faisnéis bhreise a iarraidh). Ina theannta sin, tá sé i gceist leis an togra go scriosfar an chamóg
   ‘,’ atá idir ‘coinníollacha’ agus ‘ag diúltú’, chun ‘nó’ a chur isteach in ionad na camóige.
   Cuirtear an Coinbhinsiún chun feidhme san Aontas trí bhíthin Rialachán (CE)
   Uimh. 1013/2006 ó Pharlaimint na hEorpa agus ón gComhairle an 14 Meitheamh 2006 maidir
   le loingsithe dramhaíola3 (‘WSR’ anseo feasta). Thiocfadh aon mhodhnú ar an gCoinbhinsiún
   i bhfeidhm san Aontas Eorpach tar éis dó a bheith curtha chun feidhme trí leasuithe ar an
   Rialachán seo.
   Leis na rialacha atá ann faoi láthair a bhfuil feidhm acu maidir leis an Aontas agus a
   Bhallstáit, foráiltear cheana go bhfuil sprioc-am 30 lá ag an tír allmhairiúcháin chun freagra a
   thabhairt ar an bhfógróir (féach Airteagal 8 de WSR). Tá feidhm aige sin freisin maidir le
   tíortha eile ECFE, de réir Chinneadh ECFE4.
   Ó thaobh an Aontais de, an t-aon iarmhairt phraiticiúil a bheadh ann dó ag eascairt as na
   hathruithe a bhaineann leis an togra ó Chónaidhm na Rúise, bhainfeadh sí leis an nós
   imeachta maidir le honnmhairiú dramhaíola faoina dtugtar fógra chuig tíortha nach tíortha
   ECFE iad. De bhrí go bhfuil toirmeasc ar onnmhairiú dramhaíola in Iarscríbhinn VIII agus
   Iarscríbhinn II chuig tíortha nach tíortha ECFE iad faoi WSR, ní bhainfeadh an t-athrú a
   thiocfadh de bharr thogra na Rúise ach le ‘dramhaíl neamhliostaithe’ (i.e. mar thoradh ar
   thogra na Rúise, bheadh ar thíortha nach tíortha ECFE iad atá ag allmhairiú dramhaíl
   neamhliostaithe ón Aontas Eorpach freagra a thabhairt ar an bhfógróir laistigh de 30 lá), rudaí
   atá, faoi Airteagal 3(1)(b)(iii) agus (iv) de WSR, faoi réir an nós imeachta i dtaobh toiliú
   ‘feasach roimh ré’. Chiallódh an leasú atá á mholadh ag Cónaidhm na Rúise, i gcásanna den
   sórt sin, go mbeadh ar an tír allmhairiúcháin freagra a thabhairt ar an bhfógróir laistigh de 30
   lá maidir le loingsiú ón Aontas atá beartaithe le haghaidh tír nach tír ECFE í.
   An nós imeachta maidir leis an gCoinbhinsiún a leasú, is faoi rialú Airteagal 17 den
   Choinbhinsiún atá sé. Ní mór aon leasú den sórt sin a ghlacadh ag cruinniú de Chomhdháil na
   bPáirtithe. Beidh an leasú ina cheangal ar na Páirtithe sin a dhéanfaidh a gcuid ionstraimí
   daingniúcháin, formheasa, deimhnithe foirmiúil nó glactha a thaisceadh i gcomhréir le
   hAirteagal 17(5) den Choinbhinsiún, lena bhforáiltear mar a leanas: ‘Déanfar ionstraimí
   daingniúcháin, formheasa, deimhnithe foirmiúil nó glactha a thaisceadh leis an Taiscí.
   Maidir le leasuithe a ghlactar i gcomhréir le mír 3 nó mír 4 thuasluaite, tiocfaidh siad i
   bhfeidhm idir na Páirtithe a ghlac leo ar an 90ú lá tar éis don Taiscí a n-ionstraimí
   daingniúcháin, formheasa, deimhnithe foirmiúil nó glactha a fháil ó thrí cheathrú de na
   2
            Tá      an   togra      le    fáil   ar    shuíomh      gréasáin  Choinbhinsiún      Basel,    féach
            http://www.basel.int/TheConvention/Communications/tabid/1596/Default.aspx
   3
            IO L 190, 12.7.2006, lch. 1.
   4
            Cinneadh maidir le Rialú Gluaiseachtaí Trasteorann Dramhaíola atá beartaithe le haghaidh Oibríochtaí
            Aisghabhála, https://legalinstruments.oecd.org/en/instruments/OECD-LEGAL-0266
GA                                                         2                                                     GA
 ---pagebreak---    Páirtithe ar a laghad a ghlac leo nó ó dhá thrian de na Páirtithe ar a laghad sa phrótacal
   lena mbaineann a ghlac leo, ach amháin mar a fhoráiltear a mhalairt sa phrótacal sin. I gcás
   aon Pháirtí eile, tiocfaidh na leasuithe i bhfeidhm ar an 90ú lá tar éis don Pháirtí sin a
   ionstraim daingniúcháin, formheasa, deimhnithe foirmiúil nó ghlactha i leith na leasuithe sin
   a thaisceadh’. Is gá dá bhrí sin go ndéanfaidh trí cheathrú de na Páirtithe sa Choinbhinsiún (is
   é sin 141 Pháirtí) leasú a dhaingniú, a fhormheas, a dheimhniú go foirmiúil nó a ghlacadh
   chun go dtiocfaidh aon leasú ar an gCoinbhinsiún i bhfeidhm.
   Leasaíodh corp an Choinbhinsiúin uair amháin, go n-uige seo, trí Airteagal 4A a chur isteach
   agus ina dhiaidh sin trí Iarscríbhinn VII (‘Leasú Toirmisc Basel’) a chur leis an
   gCoinbhinsiún. Chomhaontaigh Comhdháil na bPáirtithe an leasú sin ag a tríú cruinniú in
   1995 agus tháinig sé i bhfeidhm in 2019 maidir leis na Páirtithe sin a dhaingnigh é.
   3.       AN SEASAMH ATÁ LE GLACADH THAR CEANN AN AONTAIS
   (1)      Níor cheart don Aontas tacú leis an leasú ar mhír 2 d’Airteagal 6 den Choinbhinsiún
            a mhol Cónaidhm na Rúise.
   (2)      Ní bheadh aon athrú mór i gceist don Aontas agus dá Bhallstáit leis an gcéad chuid
            den leasú (go mbeidh teorainn ama 30 lá ag an tír allmhairiúcháin chun freagra a
            thabhairt ar an bhfógróir), toisc, maidir leis an teorainn ama 30 lá sa leasú atá
            beartaithe a bheadh ag tíortha allmhairiúcháin chun freagra a thabhairt ar an
            bhfógróir, go bhfuil feidhm aici cheana maidir le tromlach na loingsithe arna
            bhfógairt ag an Aontas Eorpach agus a Bhallstáit faoi dhlí an Aontais (seachas
            onnmhairithe dramhaíola neamhliostaithe chuig tíortha nach tíortha ECFE iad).
            Chomh maith leis sin, ní athródh sé na hoibleagáidí don Aontas Eorpach agus a
            Bhallstáit a fhaigheann fógraí, toisc go bhfuil feidhm cheana faoi dhlí an Aontais ag
            an teorainn ama 30 lá chun freagra a thabhairt.
   (3)      Ní léir go bhfuil gá leis an dara cuid den leasú (‘nó’ a chur in ionad camóige) agus
            chruthódh sí éiginnteacht dhlíthiúil. Tá an foirmliú reatha soiléir go leor gur féidir
            leis an tír allmhairiúcháin freagairt ar thrí bhealach éagsúla nuair a thugann sí freagra
            ar an bhfógróir (toiliú leis an ngluaiseacht, cead a dhiúltú don ghluaiseacht sin, nó
            faisnéis bhreise a iarraidh). Ní gá dá bhrí sin an abairt sin a leasú.
   (4)      Próiseas trom a ídíonn go leor ama is ea an próiseas a bhaineann leis an
            gCoinbhinsiún a leasú, go háirithe ós rud é go gceanglaíonn sé ar gach Páirtí dul ar
            aghaidh lena phróiseas inmheánach daingniúcháin agus go dteastaíonn daingniú ó
            thrí cheathrú de na Páirtithe go léir sula dtiocfaidh an leasú i bhfeidhm. D'fhéadfadh
            sé freisin nach mbeadh ag an leasú seo sa deireadh ach tionchar teoranta, de bhrí
            nach mbíonn leasuithe ina gceangal ach orthu siúd atá tar éis iad a dhaingniú. Dá bhrí
            sin ní thabharfadh an leasú atá beartaithe aghaidh ar éifeachtacht an Choinbhinsiúin a
            fheabhsú ar bhealach éifeachtúil toisc go gcuirfeadh sé tús le próiseas fada trom
            laistigh den Choinbhinsiún agus dá Pháirtithe.
   (5)      Cé nach dtacaíonn sé leis na leasuithe atá beartaithe, ba cheart don Aontas é a chur i
            dtábhacht gur cheart do na Páirtithe feidhmiú níos fearr a chur chun cinn maidir leis
            an nós imeachta um fhógra a thabhairt, faoi chuimsiú Choinbhinsiún
            Basel. D’fhéadfaí a áireamh leis sin bunú teorainneacha ama eile le haghaidh freagraí
            ar fhógróirí, go háirithe i gcomhair tíortha idirthurais, chomh maith le húsáid na
            gcóras leictreonacha idirmhalartaithe sonraí a spreagadh nó an coincheap ar a dtugtar
            ‘saoráidí réamhthoilithe’, a eascraíonn as Cinneadh ECFE maidir le gluaiseachtaí
            trasteorann dramhaíola, a ionchorprú i gcreat Choinbhinsiún Basel. Tá roinnt
GA                                                   3                                                GA
 ---pagebreak---              próiseas ar siúl sa Choinbhinsiún cheana maidir leis na saincheisteanna sin, próisis
             atá úsáideach ach nach bhfuil ach torthaí teoranta orthu go dtí seo. Ba cheart don
             Aontas an tábhacht a bhaineann leis na saincheisteanna sin a chur i dtábhacht agus
             féachaint an bhféadfaí aghaidh a thabhairt orthu mar chuid de thionscnaimh nua nó
             tionscnaimh atá ann cheana, rud nach mbeadh athrú ar an gCoinbhinsiún i gceist leis.
             Ba cheart don Aontas oscailteacht a léiriú i leith tionscnaimh fhéideartha den sórt sin.
   (6)       Ar deireadh, ba cheart a thabhairt faoi deara, cé nach mbaineann aon bhreisluach
             soiléir le glacadh an leasaithe atá beartaithe, nach ndéanfaí dochar do leasanna an
             Aontais ach an oiread.
   4.        BUNÚS DLÍ
   4.1.      Bunús dlí don nós imeachta
   4.1.1.    Na Prionsabail
   In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil
   maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht
   arna chur ar bun le comhaontú nuair a iarrtar ar an gcomhlacht sin gníomhartha a ghlacadh
   a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat
   institiúideach an chomhaontaithe.’
   Áirítear ar na ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí
   dlíthiúla leo de bhua rialacha an dlí idirnáisiúnta lena rialaítear an comhlacht atá i gceist.
   Áirítear orthu freisin ionstraimí nach bhfuil éifeacht cheangailteach leo faoin dlí idirnáisiúnta,
   ach a d’fhéadfadh ‘tionchar cinntitheach a imirt ar ábhar na reachtaíochta a ghlacfaidh
   reachtas an Aontais Eorpaigh’5.
   4.1.2.    Cur i bhfeidhm maidir leis an gcás seo
   Is comhlacht í Comhdháil na bPáirtithe i gCoinbhinsiún Basel a bunaíodh leis an
   gCoinbhinsiún.
   Gníomh a bhfuil éifeachtaí dlíthiúla leis is ea an gníomh a iarrtar ar Chomhdháil na bPáirtithe
   a ghlacadh. Beidh an gníomh atá beartaithe ceangailteach faoin dlí idirnáisiúnta i gcomhréir le
   hAirteagal 18 den Choinbhinsiún. D’fhéadfadh sé tionchar a imirt ar ábhar reachtaíocht an
   Aontais Eorpaigh, eadhon Rialachán (CE) Uimh. 1013/2006 ó Pharlaimint na hEorpa agus ón
   gComhairle an 14 Meitheamh 2006 maidir le loingsithe dramhaíola. Cuireann an Rialachán
   sin an Coinbhinsiún chun feidhme trí, inter alia, na nósanna imeachta a leagan síos maidir le
   honnmhairí ón Aontas agus allmhairí isteach ann chomh maith le loingsithe idir na Ballstáit.
   Leis an ngníomh atá beartaithe ní fhorlíontar ná ní leasaítear creat institiúideach an
   Chomhaontaithe.
   Dá bhrí sin, is é Airteagal 218(9) CFAE bunús dlí nós imeachta an chinnidh atá beartaithe.
   4.2.      Bunús dlí substainteach
   4.2.1.    Na Prionsabail
   5
            Breithiúnas ón gCúirt Bhreithiúnais an 7 Deireadh Fómhair 2014, an Ghearmáin v an Chomhairle,
            C-399/12, ECLI:EU:C:2014:2258, míreanna 61 go 64.
GA                                                     4                                                  GA
 ---pagebreak---    An bunús dlí substainteach atá le cinneadh faoi Airteagal 218(9) CFAE, is ar chuspóir agus
   ábhar an ghnímh atá beartaithe a bhraitheann sé go príomha, gníomh a bhfuiltear ag glacadh
   seasamh ina leith thar ceann an Aontais. Má tá dhá aidhm ag an ngníomh atá beartaithe nó má
   tá dhá chomhpháirt ann agus más féidir ceann de na haidhmeanna nó de na comhpháirteanna
   sin a shainaithint mar phríomhaidhm nó mar phríomh-chomhpháirt agus an ceann eile mar
   aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú
   ar bhunús dlí substainteach aonair, is é sin an bunús dlí a éilítear de réir na príomhaidhme nó
   na príomh-chomhpháirte.
   4.2.2.   Cur i bhfeidhm maidir leis an gcás seo
   Baineann príomhchuspóir agus príomhábhar an ghnímh atá beartaithe le cosaint an
   chomhshaoil.
   Dá bhrí sin, is é Airteagal 192(1) CFAE bunús dlí substainteach nós imeachta an chinnidh atá
   beartaithe.
   4.3.     Conclúid
   Ba cheart Airteagal 192(1) CFAE, i gcomhar le hAirteagal 218(9) CFAE, a bheith mar
   bhunús dlí leis an gcinneadh atá beartaithe.
GA                                                 5                                               GA
 ---pagebreak---                                                          2022/0046 (NLE)
                                           Togra le haghaidh
                                    CINNEADH ÓN gCOMHAIRLE
        maidir leis an seasamh atá le glacadh thar ceann an Aontais Eorpaigh ag an 15ú
         cruinniú de Chomhdháil na bPáirtithe i gCoinbhinsiún Basel maidir le Rialú
       Gluaiseachtaí Trasteorann Dramhaíolacha Guaiseacha agus a nDiúscairt maidir le
                     leasuithe áirithe ar Airteagal 6(2) den Choinbhinsiún sin
   TÁ COMHAIRLE AN AONTAIS EORPAIGH,
   Ag féachaint don Chonradh ar Fheidhmiú an Aontais Eorpaigh, agus go háirithe
   Airteagal 192(1), i gcomhar le hAirteagal 218(9) de,
   Ag féachaint don togra ón gCoimisiún Eorpach,
   De bharr an mhéid seo a leanas:
   (1)    Tháinig Coinbhinsiún Basel maidir le Rialú Gluaiseachtaí Trasteorann Dramhaíolacha
          Guaiseacha agus a nDiúscairt (‘an Coinbhinsiún’) i bhfeidhm in 1992 agus rinne an
          tAontas é a fhormheas le Cinneadh 93/98/CEE ón gComhairle maidir le tabhairt i
          gcrích, thar ceann an Chomhphobail, Choinbhinsiún Basel an 22 Márta 1989 maidir le
          rialú gluaiseachtaí trasteorann dramhaíolacha guaiseacha agus a ndiúscairt6.
   (2)    De bhun Airteagal 15(5)(b) den Coinbhinsiún, déanfaidh Comhdháil na bPáirtithe, de
          réir mar is gá, leasuithe ar an gCoinbhinsiún a mheas agus a ghlacadh.
   (3)    Tá Comhdháil na bPáirtithe, le linn a 15ú cruinniú i mí an Mheithimh 2022, le glacadh
          na leasuithe ar Airteagal 6(2) den Choinbhinsiún a mheas, ar leasuithe iad a chuir
          Cónaidhm na Rúise isteach. Is é is aidhm don togra sin teorainn ama 30 lá a bhunú ar
          laistigh di a thabharfaidh tír allmhairiúcháin freagra ar an bhfógróir maidir le loingsiú
          dramhaíola, agus athrú eile a chuimsiú a chuirtear i láthair mar athrú eagarthóireachta.
   (4)    Is gá an seasamh atá le glacadh thar ceann an Aontais ag Comhdháil na bPáirtithe a
          bhunú i leith an togra seo, de bhrí go bhfuil éifeachtaí dlíthiúla leis, ó tharla gur leasú
          ar théacs an Choinbhinsiúin atá ann. Má ghlacann Comhdháil na bPáirtithe an leasú,
          bheadh an gníomh sin ina cheangal ar an Aontas agus bheadh tionchar aige ar ábhar
          dhlí an Aontais, eadhon Rialachán (CE) Uimh. 1013/2006 ó Pharlaimint na hEorpa
          agus ón gComhairle an 14 Meitheamh 2006 maidir le loingsithe dramhaíola7.
   (5)    Níor cheart don Aontas tacú leis na leasuithe thuas ar an gCoinbhinsiún toisc go
          mbeadh próiseas fada trom i gceist chun go dtiocfadh na leasuithe i bhfeidhm agus
          dealraíonn sé a bheith díréireach tús a chur le próiseas den sórt sin, agus go bhféadfaí
          cuspóirí an leasaithe a bhaint amach ar mhodhanna eile. Ina ionad sin ba cheart don
          Aontas a bheith oscailte do thionscnaimh a cheaptar chun feabhas a chur ar an nós
          imeachta maidir le toiliú feasach roimh ré’, ar choinníoll raon feidhme níos leithne a
          bheith acu ná mar atá ag an togra a cuireadh faoi bhráid Cop15, go bhfuil siad i
   6
          IO L 39, 16.2.1993, lch. 1.
   7
          IO L 190, 12.7.2006, lch. 1.
GA                                                 6                                                  GA
 ---pagebreak---            gcomhréir le beartais agus cuspóirí leathana an Aontais agus nach n-éilíonn siad leasú
           ar an gCoinbhinsiún. Ba cheart a thabhairt faoi deara, cé nach mbaineann aon
           bhreisluach soiléir le glacadh an leasaithe atá beartaithe, nach ndéanfaí dochar do
           leasanna an Aontais ach an oiread.
   TAR ÉIS AN CINNEADH SEO A GHLACADH:
                                               Airteagal 1
   1.        Is é an seasamh atá le glacadh thar ceann an Aontais ag an 15ú cruinniú de
             Chomhdháil na bPáirtithe i gCoinbhinsiún Basel nach dtacóidh sé leis na leasuithe ar
             mhír 2 d’Airteagal 6 den Choinbhinsiún, arna gcur isteach ag Cónaidhm na Rúise.
   2.        I gcás ina gcuirtear isteach tograí eile chun feabhas a chur ar fheidhmiú an nós
             imeachta maidir le ‘toiliú feasach roimh ré’ ag an 15ú cruinniú de Chomhdháil na
             bPáirtithe i gCoinbhinsiún Basel, tacóidh an tAontas leis na tograí sin faoi réir na
             gcoinníollacha seo a leanas :
             (a)   tá siad ceaptha chun feabhas a chur ar fheidhmiú an nós imeachta sin, trí
                   aghaidh a thabhairt ar mhoilleanna agus fadhbanna a fhearann ar Stáit
                   onnmhairiúcháin, idirthurais nó allmhairiúcháin ó thaobh fógraí a láimhseáil
                   agus trí thacú le digitiú an nós imeachta maidir le ‘toiliú feasach roimh ré’,
                   chun gur féidir dramhaíl a loingsiú thar theorainneacha gan moill mhíchuí, i
                   gcás ina mbíonn na loingsithe i gceist i gcomhréir le forálacha an
                   Choinbhinsiúin, gan athrú ar an gCoinbhinsiún a bheith riachtanach;
             (b)   rannchuidíonn siad le bainistiú dramhaíola atá neamhdhíobhálach don
                   chomhshaol agus leis an aistriú i dtreo geilleagair chiorclaigh dhomhanda; agus
             (c)   tacaíonn siad le cur chun feidhme cuí na sásraí rialaithe a leagtar síos sa
                   Choinbhinsiún agus rannchuidíonn siad le soiléireacht dhlíthiúil ina leith sin.
                                               Airteagal 2
   D’fhéadfaí mionchoigeartú ar an seasamh dá dtagraítear in Airteagail 1 a chomhaontú, i
   bhfianaise forbairtí ag an 15ú cruinniú de Comhdháil na bPáirtithe, idir ionadaithe an Aontais,
   i gcomhairle leis na Ballstáit, le linn cruinnithe comhordaithe ar an láthair, gan aon chinneadh
   eile ón gComhairle.
                                               Airteagal 3
   Is chuig an gCoimisiún a dhírítear an Cinneadh seo.
   Arna dhéanamh sa Bhruiséil,
                                                  Thar ceann na Comhairle
                                                  An tUachtarán
GA                                                  7                                               GA


                             AN COIMISIÚN
                             EORPACH
                                                     An Bhruiséil, 24.2.2022
                                                     COM(2022) 63 final
                                                     2022/0043 (NLE)
                                       Togra le haghaidh
                               CINNEADH ÓN gCOMHAIRLE
    maidir leis an seasamh atá le glacadh thar ceann an Aontais Eorpaigh sa nós imeachta i
   scríbhinn ag na Rannpháirtithe sa Socrú maidir le Creidmheasanna Onnmhairiúcháin a
          dTacaítear Leo go hOifigiúil, nós imeachta lena leasaítear Iarscríbhinn IV
GA                                                                                GA
 ---pagebreak---                                           MEABHRÁN MÍNIÚCHÁIN
   1.        ÁBHAR AN TOGRA
   Baineann an togra seo le cinneadh lena leagfar síos an seasamh atá le glacadh ag an
   gCoimisiún thar ceann an Aontais Eorpaigh i gcomhthéacs leasú ar Shocrú ECFE maidir le
   Creidmheasanna Onnmhairiúcháin a dTacaítear Leo go hOifigiúil, leasú atá teoranta
   d’Iarscríbhinn IV a ghabhann leis, eadhon an Tuiscint Earnála maidir le Creidmheasanna
   Onnmhairiúcháin le haghaidh Fuinneamh In-athnuaite, Maolú ar an Athrú Aeráide agus
   Oiriúnú Dó, agus Tionscadail Uisce. Tugtar ‘an Tuiscint Earnála maidir leis an Athrú
   Aeráide’ ar Iarscríbhinn IV freisin, nó CCSU.
   An leasú atá á phlé ar leibhéal na Rannpháirtithe sa Socrú, díríonn sé go sonrach ar
   Fhoscríbhinn III a ghabhann le CCSU, arb í an fhoscríbhinn í lena sainítear na critéir
   incháilitheachta le haghaidh tionscadail um oiriúnú don athrú aeráide. Leanann sé togra ón
   Aontas Eorpach lena bhféachtar leis na critéir sin a dhéanamh níos éifeachtúla maidir leis na
   tionscadail um oiriúnú ábhartha a shainaithint.
   Ba cheart don Aontas Eorpach leanúint de na huaillmhianta láidre atá aige a léiriú maidir le
   gníomhú ar son na haeráide, agus a ullmhú le haghaidh seasamh a ghlacadh chun teacht ar
   chomhaontú a d’fhéadfaí a dhéanamh roimh an gcéad chruinniú eile de na Rannpháirtithe i mí
   an Mhárta 2022.
   2.        COMHTHÉACS AN TOGRA
   2.1.      Socrú maidir leis na Creidmheasanna Onnmhairiúcháin a dTacaítear Leo go
             hOifigiúil
   Is comhaontú oinigh é an Socrú idir an tAontas Eorpach, na Stáit Aontaithe, an Astráil,
   Ceanada, an Chóiré, an Eilvéis, an Iorua, an Nua-Shéalainn, an Ríocht Aontaithe, an tSeapáin
   agus an Tuirc, comhaontú a chuireann creat ar fáil lena bhféadfar creidmheasanna
   onnmhairiúcháin a dtacaítear leo go hoifigiúil a úsáid go rianúil. Ciallaíonn sé sin go
   praiticiúil, cothroime iomaíochta a leagan síos (i gcás ina mbunófar an iomaíocht ar phraghas
   agus ar cháilíocht na n-earraí agus na seirbhísí a onnmhairítear seachas ar na téarmaí
   airgeadais a chuirtear ar fáil), agus san am céanna iarrachtaí a dhéanamh chun deireadh a chur
   le fóirdheontais agus leis an saobhadh trádála a bhaineann le creidmheasanna
   onnmhairiúcháin a dtacaítear leo hoifigiúil. Is i mí Aibreáin 1978 a tháinig an Socrú i
   bhfeidhm, beidh sé i bhfeidhm go ceann tréimhse éiginnte, agus cé go bhfaigheann sé
   tacaíocht riaracháin ó Rúnaíocht ECFE, ní Gníomh de chuid ECFE é1.
   Is socrú é atá faoi réir nuashonruithe rialta lena gcuirtear san áireamh an margadh airgeadais
   agus forbairtí beartais a dhéanann difear do sholáthar creidmheasanna onnmhairiúcháin a
   dtacaítear leo go hoifigiúil. Rinneadh an Socrú a thrasuí, agus dá bhrí sin, le Rialachán (AE)
   Uimh. 1233/2011 ó Pharlaimint na hEorpa agus ón gComhairle, rinneadh ceangailteach é ó
   thaobh an dlí de san Aontas2.3 Trí bhíthin Gníomhartha tarmligthe de bhun Airteagal 2 den
   1
           Mar a shainmhínítear in Airteagal 5 de Choinbhinsiún ECFE.
   2
           Rialachán (AE) Uimh. 1233/2011 ó Pharlaimint na hEorpa agus ón gComhairle an 16 Samhain 2011
           maidir le treoirlínte áirithe a chur i bhfeidhm i réimse na gcreidmheasanna onnmhairiúcháin arna dtacú
           go hoifigiúil agus lena n-aisghairtear Cinntí 2001/76/CE agus 2001/77/CE ón gComhairle (IO L 326,
           8.12.2011, lch. 45).
   3
           San am a chuaigh thart, trasuíodh leaganacha níos luaithe de Shocrú ECFE i ndlí an Aontais trí Chinntí
           ón gComhairle.
GA                                                          1                                                     GA
 ---pagebreak---    Rialachán seo, déantar athbhreithnithe ar théarmaí agus ar choinníollacha an tSocraithe a
   ionchorprú i ndlí an Aontais.
   2.2.     Rannpháirtithe sa Socrú maidir leis na Creidmheasanna Onnmhairiúcháin a
            dTacaítear Leo go hOifigiúil
   Déanann an Coimisiún Eorpach ionadaíocht thar ceann an Aontais i gcruinnithe de chuid
   Rannpháirtithe sa Socrú, agus sna nósanna imeachta i scríbhinn freisin le haghaidh
   cinnteoireacht a dhéanann Rannpháirtithe sa Socrú. Is de chomhthoil a ghlactar cinntí maidir
   le gach leasú a dhéantar ar an Socrú. Glacann an Chomhairle seasamh an Aontais agus pléann
   na Ballstáit é i Meitheal na Comhairle um Chreidmheasanna Onnmhairiúcháin4.
   2.3.     An gníomh atá beartaithe ag na Rannpháirtithe in CCSU
   Tá nuashonrú ar na critéir incháilitheachta atá i bhFoscríbhinn III de CCSU á phlé ar leibhéal
   na Rannpháirtithe tar éis togra ón Aontas Eorpach a cuireadh isteach an 16 Samhain 2021.
   Mhol an tAontas, ina thogra, go ndéanfaí cuid bhuan den Socrú den roinn um oiriúnú
   (Foscríbhinn III), i bhfianaise a ábhartha atá sé dlús a chur leis an maoiniú don troid i gcoinne
   an athraithe aeráide, agus na critéir incháilitheachta le haghaidh tionscadail um oiriúnú atá i
   bhFoscríbhinn III a thabhairt cothrom le dáta. Agus an méid atá beartaithe á thabhairt cothrom
   le dáta maidir le tionscadail um oiriúnú a aithint, ba ghaire na critéir sin do chaighdeáin áirithe
   a úsáideann na bainc forbartha, mar is léir ón taithí a fuarthas nach bhfuil na critéir reatha – a
   éilíonn gur príomhchuspóir an tionscadail é an t-oiriúnú – oiriúnach d’idirbhearta
   creidmheasanna onnmhairiúcháin a mbíonn baint acu de ghnáth le gníomhaíochtaí tráchtála
   chun sreabhadh airgid a ghiniúint. Chuimseofaí leis na critéir atá beartaithe tionscadail atá
   dírithe ar an oiriúnú go páirteach, agus ansin ní bheadh feidhm ag coinníollacha CCSU ach
   amháin maidir le sciar an tionscadail a bhaineann le hoiriúnú
   Pléadh an togra chun Foscríbhinn III a thabhairt cothrom le dáta le linn an 151ú cruinniú de
   na Rannpháirtithe an 1 Nollaig 2021 agus tugadh tacaíocht don togra. D’iarr Rannpháirtí
   amháin go n-aontófaí critéir nua agus clásal éagtha iontu le gur féidir athmheasúnú a
   dhéanamh ar a iomchuí a bheidh siad amach anseo.
   I bhfianaise na tacaíochta sin, mhol an cathaoirleach go ndéanfadh an tAontas Eorpach a
   thogra a athbhreithniú agus aird á tabhairt ar na moltaí maidir le dréachtú a bheadh á seoladh
   ag na Rannpháirtithe eile faoi dheireadh 2021, d’fhonn nós imeachta i scríbhinn a
   thionscnamh ag tús 2022 chun é a ghlacadh.
   Dá réir sin, is é an gníomh atá beartaithe ag na Rannpháirtithe cinneadh a dhéanamh maidir
   leis na critéir incháilitheachta le haghaidh tionscadail um oiriúnú in CCSU a leasú trí nós
   imeachta i scríbhinn ag tús 2022.
   3.       AN SEASAMH ATÁ LE GLACADH THAR CEANN AN AONTAIS
   An togra ón Aontas Eorpach, togra ar thacaigh na Rannpháirtithe leis ar an iomlán, rinneadh é
   a phlé den chéad uair agus a ghlacadh i Meitheal na Comhairle um Chreidmheasanna
   Onnmhairiúcháin.
   Tá an seasamh atá le glacadh thar ceann an Aontais i gceangal leis an gcinneadh seo, agus tá
   sé bunaithe ar an togra ón Aontas Eorpach agus ar thoradh an phlé an 1 Nollaig 2021.
   Is éard atá sa seasamh atá beartaithe na critéir le haghaidh tionscadail um oiriúnú i
   bhFoscríbhinn III de CCSU a thabhairt cothrom le dáta, agus úsáidfear, mar fhoinse
   4
           Cinneadh ón gComhairle lena gcuirtear ar bun Grúpa Comhordaithe Beartais um Árachas Creidmheasa,
           Ráthaíochtaí Creidmheasa agus Creidmheasanna Airgeadais (IO 66, 27.10.1960, lch. 1339).
GA                                                      2                                                   GA
 ---pagebreak---    inspioráide, an Prionsabal Coiteann maidir le Maoiniú um Oiriúnú don Athrú Aeráide arna
   fhorbairt ag roinnt bainc forbartha iltaobhacha. Ós rud é go bhfuil tionscadail atá dírithe ar an
   oiriúnú go páirteach sna critéir nua freisin, déanfar roinnt athruithe ar roinnt airteagal in
   CCSU i ngeall ar an nuashonrú atá beartaithe ar Fhoscríbhinn III chun é sin a léiriú.
   Ós rud é gur cheart leanúint de chur chun cinn dearfach na hoibre atá á déanamh ag ECFC,
   beidh an tAontas Eorpach ag féachaint le teacht ar chomhaontú a luaithe is féidir chun an
   nuashonrú sin ar CCSU a dhéanamh..
   4.        BUNÚS DLÍ
   4.1.      Bunús dlí don nós imeachta
   4.1.1.    Prionsabail
   In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil
   maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht
   arna chur ar bun le comhaontú nuair a iarrtar ar an gcomhlacht sin gníomhartha a ghlacadh a
   bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat
   institiúideach an chomhaontaithe.’
   Áirítear leis an gcoincheap ‘gníomhartha a bhfuil éifeachtaí dlíthiúla leo’ gníomhartha a
   bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht
   atá i gceist. Áirítear leis freisin ionstraimí nach bhfuil éifeacht cheangailteach leo faoin dlí
   idirnáisiúnta, ach ‘a bhféadfadh tionchar cinntitheach a bheith acu ar inneachar na
   reachtaíochta a ghlacfaidh reachtóirí an Aontais Eorpaigh’5.
   4.1.2.    Feidhm maidir leis an gcás seo
   D’fhéadfadh an gníomh atá beartaithe tionchar cinntitheach a bheith aige ar inneachar
   reachtaíocht an Aontais, eadhon Rialachán (AE) Uimh. 1233/2011 ó Pharlaimint na hEorpa
   agus ón gComhairle an 16 Samhain 2011 maidir le treoirlínte áirithe a chur i bhfeidhm i
   réimse na gcreidmheasanna onnmhairiúcháin arna dtacú go hoifigiúil agus lena n-aisghairtear
   Cinntí 2001/76/CE agus 2001/77/CE ón gComhairle. De bharr Airteagal 2 den Rialachán seo,
   ina sonraítear ‘déanfaidh an Coimisiún gníomhartha tarmligthe a ghlacadh i gcomhréir le
   hAirteagal 3 chun Iarscríbhinn II a leasú mar thoradh ar leasuithe ar na treoirlínte arna
   gcomhaontú ag Rannpháirtithe sa Socrú’. Áirítear leis sin leasuithe ar na hiarscríbhinní a
   ghabhann leis an Socrú.
   Dá bhrí sin, is é Airteagal 218(9) CFAE an bunús dlí don nós imeachta maidir leis an
   gcinneadh atá beartaithe.
   4.2.      Bunús dlí substainteach
   4.2.1.    Prionsabail
   An bunús dlí substainteach le cinneadh faoi Airteagal 218(9) CFAE, braitheann sé go príomha
   ar chuspóir agus ar inneachar an ghnímh atá beartaithe agus a bhfuiltear ag glacadh seasamh
   thar ceann an Aontais ina leith. Má tá dhá aidhm ag an ngníomh atá beartaithe nó má tá dhá
   chomhpháirt ann agus más féidir ceann de na haidhmeanna nó de na comhpháirteanna sin a
   shainaithint mar phríomhaidhm nó mar phríomh-chomhpháirt agus an ceann eile a
   shainaithint mar aidhm nó mar chomhpháirt theagmhasach, ní mór an cinneadh faoi
   Airteagal 218(9) CFAE a bhunú ar bhunús dlí substainteach aonair, eadhon an bunús dlí a
   éilítear de réir na príomhaidhme nó na príomh-chomhpháirte.
   5
            Breithiúnas ón gCúirt Bhreithiúnais an 7 Deireadh Fómhair 2014, an Ghearmáin v an Chomhairle, C-
            399/12, ECLI:EU:C:2014:2258, míreanna 61 go 64.
GA                                                       3                                                   GA
 ---pagebreak---    4.2.2.    Feidhm maidir leis an gcás seo
   Is le creidmheasanna onnmhairiúcháin a bhaineann príomhchuspóir agus príomhinneachar an
   ghnímh atá beartaithe, gníomh a thagann faoi raon feidhme an chomhbheartais tráchtála. Dá
   bhrí sin, is é Airteagal 207 CFAE an bunús dlí substainteach atá leis an gcinneadh atá
   beartaithe.
   4.3.      Conclúid
   Is í an chéad fhomhír d’Airteagal 207(4) CFAE, i gcomhar le hAirteagal 218(9) CFAE ba
   cheart a bheith ina bunús dlí leis an gcinneadh atá beartaithe.
GA                                                 4                                         GA
 ---pagebreak---                                                                     2022/0043 (NLE)
                                                   Togra le haghaidh
                                        CINNEADH ÓN gCOMHAIRLE
     maidir leis an seasamh atá le glacadh thar ceann an Aontais Eorpaigh sa nós imeachta i
   scríbhinn ag na Rannpháirtithe sa Socrú maidir le Creidmheasanna Onnmhairiúcháin a
           dTacaítear Leo go hOifigiúil, nós imeachta lena leasaítear Iarscríbhinn IV
   TÁ COMHAIRLE AN AONTAIS EORPAIGH,
   Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207
   i gcomhar le hAirteagal 218(9) de,
   Ag féachaint don togra ón gCoimisiún Eorpach,
   De bharr an mhéid seo a leanas:
   (1)     Rinneadh na treoirlínte atá sa Socrú maidir le Creidmheasanna Onnmhairiúcháin a
           dTacaítear Leo go hOifigiúil (‘an Socrú’) a thrasuí, agus dá bhrí sin, rinneadh
           ceangailteach go dlíthiúil iad san Aontas Eorpach le Rialachán (AE) Uimh. 1233/2011
           ó Pharlaimint na hEorpa agus ón gComhairle6.
   (2)     I gcomhréir le hAirteagal 9 d’Iarscríbhinn IV a ghabhann leis an Socrú, déanfaidh na
           Rannpháirtithe athbhreithniú ar Fhoscríbhinn III faoi dheireadh 2020, d’fhonn
           measúnú a dhéanamh ar na tionscnaimh idirnáisiúnta a bhaineann le hoiriúnú, le dálaí
           margaidh, agus leis an gcorpas taithí a fuarthas ón bpróiseas um fhógra a thabhairt,
           chun a chinneadh ar cheart na sainmhínithe, na critéir, na téarmaí agus na
           coinníollacha a choinneáil ar bun agus/nó a leasú .
   (3)     Is trí nós imeachta i scríbhinn a chinnfidh na rannpháirtithe maidir le cinneadh atá
           beartaithe leasú a dhéanamh ar Fhoscríbhinn III d’Iarscríbhinn IV a ghabhann leis an
           Socrú.
   (4)     Ba cheart an cinneadh atá beartaithe a bheith i gcomhréir le gealltanais idirnáisiúnta an
           Aontais Eorpaigh de bhun Chomhaontú Pháras agus de bhun bheartas aeráide an
           Aontais.
   (5)     An seasamh atá le glacadh thar ceann an Aontais maidir le nós imeachta i scríbhinn ag
           na bPáirtithe sa Socrú, is iomchuí an seasamh sin a leagan síos de bhrí go mbeidh an
           cinneadh atá beartaithe ag na Rannpháirtithe sa Socrú ceangailteach ar an Aontas, agus
           gur féidir leis tionchar cinntitheach a imirt ar inneachar dhlí an Aontais, de bhua
           Airteagal 2 de Rialachán (AE) Uimh. 1233/2011,
   6
           Rialachán (AE) Uimh. 1233/2011 ó Pharlaimint na hEorpa agus ón gComhairle an 16 Samhain 2011
           maidir le treoirlínte áirithe a chur i bhfeidhm i réimse na gcreidmheasanna onnmhairiúcháin arna dtacú
           go hoifigiúil agus lena n-aisghairtear Cinntí 2001/76/CE agus 2001/77/CE ón gComhairle (IO L 326,
           8.12.2011, lch. 45) (‘Rialachán (AE) Uimh. 1233/2011’).
GA                                                          5                                                     GA
 ---pagebreak---    TAR ÉIS AN CINNEADH SEO A GHLACADH:
                                            Airteagal 1
   Leagtar amach san Iarscríbhinn an seasamh atá le glacadh thar ceann an Aontais maidir leis na
   rannpháirtithe cinneadh a ghlacadh trí nós imeachta i scríbhinn lena leasaítear Iarscríbhinn IV
   den Socrú maidir le Creidmheasanna Onnmhairiúcháin a dTacaítear Leo go hOifigiúil.
                                            Airteagal 2
   Mionathruithe ar na leasuithe atá beartaithe ar Iarscríbhinn IV den Socrú maidir le
   Creidmheasanna Onnmhairiúcháin a dTacaítear Leo go hOifigiúil, leasuithe a leagtar amach
   san Iarscríbhinn, is féidir le hionadaithe an Aontais comhaontú leo gan cinneadh eile ón
   gComhairle.
                                            Airteagal 3
   Is chuig an gCoimisiún a dhírítear an Cinneadh seo.
   Arna dhéanamh sa Bhruiséil,
                                               Thar ceann na Comhairle
                                               An tUachtarán
GA                                               6                                                 GA
 ---documentbreak---                              AN COIMISIÚN
                             EORPACH
                                                     An Bhruiséil, 24.2.2022
                                                     COM(2022) 63 final
                                                     ANNEX
                                       IARSCRÍBHINN
                                       a ghabhann leis an
                         Togra le haghaidh Cinneadh ón gComhairle
    maidir leis an seasamh atá le glacadh thar ceann an Aontais Eorpaigh sa nós imeachta i
   scríbhinn ag na Rannpháirtithe sa Socrú maidir le Creidmheasanna Onnmhairiúcháin a
          dTacaítear Leo go hOifigiúil, nós imeachta lena leasaítear Iarscríbhinn IV
GA                                                                                GA
 ---pagebreak---                                           IARSCRÍBHINN
                                              TOGRA
   Is é seasamh an Aontais Eorpaigh tacú leis na leasuithe seo a leanas ar Iarscríbhinn IV den
   Socrú maidir le Creidmheasanna Onnmhairiúcháin a dTacaítear Leo go hOifigiúil:
   Ba cheart an méid seo a leanas a chur in ionad Airteagal 3 d’Iarscríbhinn IV:
            ‘3. RAON FEIDHME CHUR I bhFEIDHM NA dTIONSCADAL UM OIRIÚNÚ
            DON ATHRÚ AERÁIDE ATÁ INCHÁILTHE FAOI FHOSCRÍBHINN III
                 a)    Leagtar amach sa Tuiscint Earnála seo na téarmaí agus na coinníollacha
                       airgeadais a bhfuil feidhm acu maidir le creidmheasanna
                       onnmhairiúcháin a dtacaítear leo go hoifigiúil agus a bhaineann le
                       conarthaí tionscadal a bhfuil sciar acu a bhaineann leis an oiriúnú agus a
                       chomhlíonann na critéir incháilitheachta a leagtar amach i bhFoscríbhinn
                       III den Tuiscint Earnála seo.
                 b)    Bainfidh na conarthaí sin le honnmhairiú tionscadal iomlán nó codanna
                       díobh, ina mbeidh na comhpháirteanna, an trealamh, na hábhair agus na
                       seirbhísí go léir (lena n-áirítear oiliúint an phearsanra) a theastaíonn go
                       díreach chun tionscadal inaitheanta a chur i gcrích agus a choimisiúnú, ar
                       choinníoll an mhéid seo a leanas:
                       1.     Comhlíontar na coinníollacha a leagtar amach i bhFoscríbhinn III;
                       2.     Na téarmaí agus na coinníollacha a chuirfear ar fáil, ní leathnófar
                              iad ach amháin chun aghaidh a thabhairt ar na míbhuntáistí
                              airgeadais sonracha a thagann aníos i dtionscadal, agus bunófar na
                              téarmaí agus na coinníollacha sin ar na riachtanais airgeadais
                              aonair agus ar na dálaí margaidh sonracha le haghaidh gach
                              tionscadail.
                 c)    Baineann an Tuiscint Earnála seo le nuachóiriú a dhéanamh ar na
                       thionscadail atá ann cheana chun ábhair imní maidir le hoiriúnú a chur
                       san áireamh, i gcásanna ina gcuirfear síneadh le ré eacnamaíoch an
                       tionscadail, síneadh ar dócha go mbainfidh sí ar a laghad le tréimhse na
                       haisíocaíochta atá le tabhairt. Mura gcomhlíontar an critéar sin, beidh
                       feidhm ag téarmaí an tSocraithe.’
   Ba cheart an méid seo a leanas a chur in ionad Airteagal 5 d) d’Iarscríbhinn IV:
                 ‘d)   Maidir le creidmheasanna onnmhairiúcháin a dtacaítear leo go hoifigiúil
                       agus a bhaineann le conarthaí a bhfuil sciar acu i ndáil le hoiriúnú mar a
                       shainmhínítear i bhFoscríbhinn III, is é 15 bliana an t-uastéarma
                       aisíocaíochta maidir leis an gcomhpháirt den tionscadal a bhaineann le
                       hoiriúnú don athrú aeráide. Tá feidhm ag téarmaí an tSocraithe maidir
                       leis an sciar den tionscadal atá fágtha.’
   Ba cheart an méid seo a leanas a chur in ionad Airteagal 9 d) agus e) d’Iarscríbhinn IV:
                 ‘d)   Déanfaidh na Rannpháirtithe athbhreithniú ar Fhoscríbhinn III den
                       Tuiscint Earnála seo faoi dheireadh 2027, d’fhonn measúnú a dhéanamh
                       ar na tionscnaimh idirnáisiúnta a bhaineann le hoiriúnú, le dálaí
                       margaidh, agus leis an gcorpas taithí a fuarthas ón bpróiseas um fhógra a
                       thabhairt chun a chinneadh ar cheart leanúint de na sainmhínithe, na
GA                                                1                                                GA
 ---pagebreak---                          critéir thionscadail, na téarmaí agus na coinníollacha nó ar cheart iad a
                         leasú.
                  e)     Tar éis an 31 Nollaig 2027, scoirfear de na téarmaí agus de na
                         coinníollacha a bhaineann le Foscríbhinn III mura gcomhaontaíonn na
                         Rannpháirtithe a mhalairt.’
   Ba cheart an méid seo a leanas a chur in ionad Fhoscríbhinn III d’Iarscríbhinn IV:
           ‘FOSCRÍBHINN III: CRITÉIR INCHÁILITHEACHTA                                  LE      hAGHAIDH
           TIONSCADAIL UM OIRIÚNIÚ DON ATHRÚ AERÁIDE
           Is éard atá i gceist leis an sciar a bhaineann le hoiriúnú, na gníomhaíochtaí
           tionscadail sin (tionscadail, comhpháirteanna tionscadail, eilimintí nó sciartha de
           thionscadail) atá nasctha go soiléir leis an leochaileacht i leith an athraithe aeráide a
           laghdú.
           An sciar den tionscadal a bhaineann le hoiriúnú, tá sé incháilithe le haghaidh na
           dtéarmaí agus na gcoinníollacha airgeadais a leagtar amach sa Tuiscint Earnála seo ar
           choinníoll an mhéid seo a leanas:
                  a)     Cuireann sé go mór le laghdú a dhéanamh ar an leochaileacht i leith an
                         athraithe aeráide arna sainaithint i réimse an tionscadail. Ba cheart é sin a
                         léiriú agus a mhíniú go sainráite sa phlean tionscadail agus sna doiciméid
                         tacaíochta, gur gné bhunúsach é ó thaobh dhearadh an tionscadail de. Ba
                         cheart nasc soiléir, díreach idir an comhthéacs leochaileachta i leith na
                         haeráide agus na gníomhaíochtaí tionscadail ar leith a chur in iúl sa
                         doiciméadacht tionscadail.
                  b)     Cuimseoidh an togra le haghaidh an tionscadail ráiteas intinne sainráite
                         ina sonrófar go tabharfar aghaidh ar an leochaileacht i leith na haeráide.
                         Tacófar leis sin trí anailís a dhéanamh ar an gcaoi a rachaidh
                         gníomhaíochtaí um oiriúnú an tionscadail i ngleic go díreach leis an
                         leochaileacht i leith na haeráide agus/nó chun athléimneacht pobal, earraí
                         nó éiceachóras i gcoinne an athraithe aeráide a neartú.
                  c)     I gcás tionscadal a bhaineann le conarthaí ar luach 10 milliún SDR ar a
                         laghad1, déantar athbhreithniú neamhspleách tríú páirtí ar an tionscadal,
                         ar leithligh nó mar chuid lárnach de dhoiciméid an tionscadail. Beidh an
                         t-athbhreithniú ar fáil go poiblí, amhail é a bheith foilsithe ar shuíomh
                         gréasáin an tionscadail nó ar shuíomh gréasáin an chomhlachta phoiblí
                         ábhartha. San athbhreithniú sin, déanfar meastóireacht ar na rioscaí agus
                         na leochaileachtaí sonracha agus ábhartha a bhaineann leis an athrú
                         aeráide agus ar an gcaoi a dtabharfaidh na bearta atá beartaithe sa
                         tionscadal aghaidh orthu go díreach.’
   1
          Tagraíonn an tsuim seo do luach iomlán an tionscadail, nach bhfuil teoranta don sciar a bhaineann le
          hoiriúnú.
GA                                                    2                                                        GA